
QUATTO CHIACCHIERE A AI PAJESANE 



turno. 


Ora fedite addò so ghiuto a sbattere co la 
capo! Aggio pensato de darve pe II’ anno che 
frase na Nferta ’n commeddia ! Ma non ve 
faccia senso. Mo simmo a no tiempo che ttutte 
li sapute triatale se strujeno le ccervella pe 
ascia parche novità , e qua bota nne trovano 
cierte che te fanno sorrejere. E io che so 
dumo , aggio ditto , pe non ghì appriesso a 
la folla? Facimmo na novità, e ssia pure 
chella che portano scritta nfronte li calannarie 
viecchie. E accossl decenno v aggio sfornata 
sta cosa nova de trinca , e mo tagliata da la 
pezza. E volite vede si nè bero? 

Da che so nnate le Streglie o sia Nferte 

ncoppa a sta terra, le ppoverelle se so cam- 
pate sempe a botta de cerche e de llemmosene. 
Chi II’ ave rialata na cosa, e chi nauta pe 
le fa comparì belle, e sfarzose. Ma nisciuno 
ha pensato ancora a farle no ntiero vestito, 
e de metterle a li piede li zuoccole. LV aggio 
fatto io sto servizio. Donca aggio fatto na 
cosa nova. Accossì la Nferta mia non gkiarrà 
schitto pe le ccase p’agurà lo buono Capo- 
danno a la gente, ma fuorze la gente jarrà 

a trovare ad essa E ssapitc addò ? Io ve 

lo voglio dì nconfìdenzia a quoti’ uocchie , co 
patto che non lo ddecite a Fappoiature ch’han- 
no II’ uso de leggere a offa, e vonno fà ! ad- 
dotte ncredenza. Se jarrà a mettere ntruocolo 
a lo triato de S. Carlino. 

La sberruta a malappena s’ è bista cauzata 
e bestuta, ha cacciate cient’ aule pretenziune. 
Avria voluto da me nocche, ziarelle, sciocca- 
glie, cannacchc , pizzillc , lazziette d’oro, e 
tutte li ntingole , e mingole eh’ ha mmentate 
la vanetà de le fammene. Ma quanti ha ntiso 
che io sto faglio a denare , e che co mmico 
coglieva nterra, ha pensato de recorrere a li 
comece de S. Carlino, che so tutte ricche... 
Mo non potimmo jire cchiù nnante co la meta- 
fora... Embè nienniteme a ssisco. Foglio dì 

clic songo ricche de spireto , de talento , de 
naturalezza 3 de razia ; che sanno dà risardo 
a le ccose chiù triviale, e tanta vote te met- 
tono 'nguarnascione na commcddia che non va 
nove calle. — Songo tutte accossì ; io non sa- 
pria ntra Uoro a chi dà la mano deritta 3 e 
si fossero meglio W uommene o si le ffemmene. 

La Nferta addonca non s' ha ghiocate le 
ccervella mme pare. Co ss' ajuto de costa potrà 
ape cchià bona accoglienza da lo Prubbeco. 
Tanto cchià che la poverella s‘ è nnustriata de 
f a jostizia a lo carattolo de li Napoletane che 
so de buon core 3 astute 3 e concettuse isse sule } 
e ntr atanto se so puoste ncommeddia comm' a 
mala fercolo. 3 e comm a sceme pe Ile fa dì 
nsipetezze 3 e spropuosete. Leva lèi Mme ncc 
sento propio n arraggia! Comme naie avimmo 
na lengua accossì saporita ! Purzì li guagliunc 
e le femmenucce la tirano a zuco de caramelle! • 
Te danno cierte rresposte da nckiovà nfi a 
chille ch'hanno lo spireto cchià gruosso de 
n olifante! E s' ave da sentì lo buffo napo- 
letano che dice schitto vommecarie , e schi- 
fienzie? Po venono lifrostiere frustate a lla- 
varse la vacca, e nce chiammano Pulecenelle ! 
Hanno raggiane . Nce lo mmeretammo... Si - 
gnu, non peggio! 

Pe bona sciorte mperò da quaccK anno « 
sta parte IV auture de S. Carlino stanno arri - 
paranno sso smacco , mettono a mosta le bone 
qualetà de lo popolo , e scrivono co la scopa 
morale , comm aggio fatto io. Rengraziammo 
lo Cielo co la faccia pe tterraì... Sentite: si 
sta Commeddia ha la sciorte (T avè na bona 
faccia da vaie , io ne tengo preparate quat- 
t’ ante a llengua Taliana 3 e ve le stampar - 
raggio ntra quatto mise, si Dio vò. Lo ddico 
a chi n ha letto lo manfesto. 

Io aggio fatto de tutto pe contentareve ; vuie 
po mme farrite conoscere si nne site contente. 
Li libre che se stampano sò comm’ a le figlie 
zetelle. Li patre , e le mamme pecchi le vonno 
bene , non bedono II’ ora de le caccia da la 
casa. 


Schiavottiello vuoslo ntramente campo 
GIULIO GENOINO. 


/ 

NA BELL’ AREDETIERA 


PiNAMMORATA 

DE NO F AL LUTO 


co 

PANGRAZIO BISCEGLIESE 

PATRE SENZA FIGLIE , RICCO SENZA FATICA , E CORPEVOI.E 
SENZA DELITTO. 

COHMXSDIA STEI ATTE 

da rappretcMiarcte da la crema de la compagnia 

DE S. CARLINO. 


■kit 


Digitized by Google 



PERZONAGGE 


D. PANGRAZIO COCUZZIELLO marito de 
D. a CIOMMA TRENTUNO. 

NINETTA creduta figlia lloro. 

D. PIPPO tìglio de no mercante fallato. 
PULECENELLA criato sujo. 

COLANTONIO marenaro marito de 
MENECHELLA guantara. 

Il Sig. KLOMMER Capitano Inglese. 

D. ANSELMO RAGANELLA 
BETTINA nepote soja. 

D. CESARE SCOGNAMOLE. 

MARCUCCIO giacchettiello de D. Pangrazio. 
N’Afficiale de Justizia. 

Doje Guardie che non parlano. 


L'azzione è a Nnapole. Accominenza a vin- 
t’ore, e se fogne ncasa de D. Pan grazio Co* 
cuzziclio. 

ATTO PRIMMO 


Chiazza abbascio la marinella 

Cortiglio de na casa da na parte, e dall’aiata na feuesfa 
co la perziana a lo secunno appartamiento. 


SCENA PRIMMA. 


MENECHELLA cosenno guarite, e BETTINA cappielle, 
vicino a Ile porte de le case lloro. 


Mem. Nsamma tiene } e tiene concrusione 
’ s’è bennuta sta casa? ( mosta chella facce 
fronte f 

Bet. Se sole dicere ca male e bbene a ffine 
vene, 

Men. Mme dispiace pe chillo povero D. Pippo. 
Bet. Io pure lo compiatisco. 

Meu. Mmara me! lo compiatisci schitto ! Tu 

nce aie fatto l’ animore da non se sa lo 
cunto. 

Bet. Gnorsì; Ile voleva bbene na vota. 

Mejv. E mmo nò ? Pecche? ca è ccaduto nmi- 
seria ? Ma lo scasato non ce ave corpa. Si lo 
patre fallette, isso chino d’annore ha pava- 
to nfi all 1 urdemo callo. Sta casa allerta Ile 
restava, e doppo tant’anne purzì senn’è 
ffatta la spropeta. Sarria na canetà na vrio- 
gna 1’ ahhannonarlo mo che sta nchiana 
terra. 

Bet. Non pe la miseria mm’ è ccaduto da lo 
core , ma pe la mala riuscita eh’ ha ffatto. 

Men. D. Pippo! 

Bet. D. Pippo sì , eh’ è buscia ? Non parlo 
de lo passato ; ma mo pecchè Vo fà lo des- 
sutolo ? A isso eh’ è stato arucato man- 
cava muodo de fà quarch’ arte liberata 
p’ abbuscà pane ? Poteva trasì pe giovane 
de mercante , servì dint’ a qua frabbica , 
a qua malifattura.. Gnernò. Addò 11’ è sbo- 
tata la mingria? De fà lo Comeco. 

Men. Pecchè! La comeca fosse quacch'arte 
sbriognata ? È ssigno ca nce tene capa- 
cetà. Io pe mme justo pe cchesso ll’avria 
voluto cchiù bbene. 

Bet. Tu!. Lo ccredo. Tu non ce avarrisse 

perzo de cognizione... Mma io che songo 
stata ncolleggio. 

Men. Uh ! Betti , non me fà vommecà ! Pe 
sette mise che ghiste a servi zieta la por- 
tinara si stata ncolleggio ! 

Bet. Ma nne songo asciuta cchiù raffinata. 

Mei». E pecchè te si affinata aje da fà sso 
perro a quell 1 infelice ? 

Bet. E isso mm' avesse ntesa ! Che te cride? 
Lo perdonaje ca se mise a ffà zeza co 
n’ auta ! Po l’ aggio scapacetato pe n 1 anno 
a ffarse passa la nziria de recetà , e lo 
ncorreggibilo annascuso mio pigliava lez- 
zione de recramazione. 

Men. E pe sta ncoppa a le ttavole la lacri- 
mazione nce vole , sore mia. 

Bet. Ma a la nnammorata s’ave da ubbidì. 
Si n 1 accommenzammo da zetelle a mmostà 
li diente , mmaretate che simmo , ssi bric- 
cune nce tengono pe pezze de scarpa. 

Mei». Chesso mo te ll’aje mparato ncolleggio? 

Bet. Mme l’ ha mparato l’ arraggia che nce 
tengo. Lo verrezzuso pe nne fruscia chelle 
cquatto prubbeche che Ile so trasute , s’è 
fiatto mballà da chillo spaccone de D. Ce- 
sare , e pe la nziria de recetà va faccenno 
lo zingaro pe ssi pa'ise ! No figlio de mer- 

cante de liquidi! Uno eh 1 è nnato int’al- 
T uoglio ! che briogna ! 

Me». E ssi facesse fortuna? 

Set. Se sape già la fortuna de li comece. 
Magnano sempe de grasso , benedica !... 
Uh! e beccolilo sso palloniero ! 

SCENA II. 


O. CESARE, e le stesse. 


Ces. Belle figliò , mme permettile che m’as- 
setto no poco? 

Meb. Padrone D. Cesare. ( chiana ) Volim- 
mo ridere co chisso. 

Ces. ( s'assetta ) Auf ! non ne pozzo cchiù ! 

Bet. Ched’ è ? Avite tirata la sciaveca ? 

Meb. Sarranno vint' ore , e buje tenite 
11’ nocchie foderate de presutto... che bo dì? 

Ces. Mancanza di sonno !.. Adesso mme ne 
risento. Si sapissevo che nnottata aggio fat- 
ta ! Chesta ccà ( la spata J avarria da 
parla. 

Bet. Avite fatta qnacche guapparia de le 
boste ? ( ridenno ) 

Ces. Si: è stata una e bieneme secuta». A 
proposeto , Betti , ve saluta D. Pippo. 

Bet. Guè non me lo nnomenà cchiù ca te 
smosso. 

Ces. Vuie mo 11’ avite pigliato in odio , e 
D. Pippo jarrà nnante , faciarrà molta 
strada. 

Bet. Comm’a vagabunno cbe d’è. 

Men. Addò 11’ avite visto? 

Ces. A Sorrento. Llà rebuttaje jersera. Non 
pe me vanta , ma io lo fìce ire a le stelle. 

Men. Vuje ! 

Ces. Nninche se spargette la voce a Sorriento 
che io proteggeva quel giovine, la gente 
corze a llava ntriato... Pe non di troppo io 
credo cbe no centenaro de pezze se le ghiet- 
taje pe fiaccia. Fuie chiammato fora se’ vote. 
Ma io pe n’esse ringraziato attaccale la po- 
sta , e ntela.... 

Men. Comme nc’ è la posta a Sorriento? 

Ces. Pe posta se ntenne legno a vapore. Addi- 
mannalo a mariteto cbe fia starle. 

Bet. Cbesso mo non sapeva. 

Ces. E mparatevello. Chi va co la varca è com- 
me si jesse in vettui’a. Chi va co lo vapore è 
comme a chi va co la posta, (da, se) Ll’ag- 
gio arremmediata. 

Men. E a cbe ora arrivastevo a Nnapole? 

Ces. A nnotte quagliata. . . e trasenno into 
puorto sbaragliaje na serenata sotto a na 
casa de n'amico. Mme l'aggio puosto ncapo. 


Digitized by Googl 



*7 

Serenate non se n’hanno da sentì cchiù pe 
Nnapole. Non s’ hanno da scetà li cane che 
dormono. t 

Bet. Sta notte nce ne songo state tre pe ccà at- 
tuorno. 

Men. Nce ne fuje una co lo contrabbasso dinto 
a lo pignato. 

Ces. De sso pignato io ncen’ avria fatta ncapo 
na scuffia , ma io non pozzo esse pe ttutto. 
A cheli’ ora forse io steva arriparanno autre 
guaje... 

Bet. E quale? 

Ces. Abbascio a li Lanziere tre mariuole scas- 


savano na poteca de genere colonia ti; che fac- 
cio ? Piglio sta furminante, Ile so ncuollo , 
nne nfilo duje, e a lo tierzo che steva pe mme 
tirà na stoccata, Ile taglio ntunno lo vraccio. 


Men. 

Bet. 


a 2. Bbù ! ( forte ) 


Ces. Io mo si non fussevo femmene... 


Men. Che fTarrissevo? 


Ces. Chisso bù ve 11’ avria fatto ntorzà ncanna. 


Bet. A chi ? ( se sose rf urlata ). 

Men. Provatence ; ca t’ abbijo nfronte la ma- 
chinetta co ttutto lo guanto, ette sfriso. ( c.s .) 
Ces. (" scostannese da isso ). Mmalora! chesse 
fanno addavero. 

Bet. Nce lo voleva fà ntorzà n canna! Marmot- 
tone senza crianza ! Se diciono sse pparole 
nfaccia a una eh’ è stata ncolleggio ? 

Mei». E nn’ è asciuta affinata ? 

SCENA III. 


D. ANSELMO e li stisse. 


Aws. Che rrobba è ccà ?... Vuje mo avite da fà 
sempe le ccainate... le ccajazze cca mmiezo? 

Men. Pe ccausa de l 1 apprettature. 

Bei. Gnorezì , lo vi Uà chi nce corpa ! 

A»s. Ah ! tu si ccà ? E bommeca , e bona not- 
te... Mo capita... mo capisco. 

Ces. Aggio pazziato , notà , non te storcere. 

Bet. E ba pazzeja co li tuoje simulile. 

Mei». No co echi parla trosco. 

Ces. ( da isso J Astutammo sto locigno eh’ è 
mmeglio...D. Ansè, non te sia pe ccomanno, 
saie comme se chiamma lo padrone che s’ave 
accattata sta casa ? 

Ass. Lo nomme non saccio. Mm’ hanno ditto 
eh 1 è no biscotto , no Biscegliese che se nzo- 
raje a Gallina... a Gallipole. 

Ces. E chisso è n’amico mio scorporato. 

Mei». Embè comme se chiamma ? 

Ces. Io manco lo ssaccio. 

Bet. E v’ è amico? 

Ces. Se nce ntenne. A BIsceglie , e a Gallipole . 
non c’ è ccane che n’ avesse obbigazione a 
sto fusto. E li’ aula sera chiù a ccurto io ag- 
gio reso un gran servigio a sso padrone de 
casa. 

Men. Senza canoscerlo ? 

Ces. Io proteggo chi canosco , e chi non cano- 
seo. Ecco comme fuje lo fatto. A treje ore de 
notte mente pigliava sorbetta a Portanolana 
veco tre portantine. Dinto a la primmanc’era 
no viecchio , na vecchia dint’ all’ auta , e 
dinto a la terza annevinate chi nc’era ? 

Bet. Chi ? 

Ces. Na bella figliola , co no giacchettiello de 
guardia. Io sospettanno che non fosse uoglio 
mmertecato, me metto appriesso pe ssarva- 
rela da quacche pericolo. 

Men. E succedette niente ? 

Ces. Vi che addimmanna ! Nce steva io che bo- 
leva succedere ? 

Ans. Nzogna... nsomma ? 

Ces. Nsomma l’accompagnaje nzi a casa, e ssa- 
pite qual’ è ? Eccola Uà justa chella che s’ è 
bennuta. 

Bet. Na figliola dinto a na portantina !... 

Men. Sarrà la figlia di chille viecchie. 

Ans. A tre ova... a tre ore ? 

Ces. Ore molto sospette !... Vuje vedarrite che 
chisse pe 1’ obbrigazione che mi hanno oro- 
manco ommanco mm’assegnarranno no quar- 
to... 

Men. De caso cuotto.., Uh! te te chi vene! Bet- 
ti , videtillo, è D. Pippo. 

Ces. ( da isso J Oh ! cancaro ! mo sto frisco. 

Bet. D. Pippo! Non lo voglio guarda manco 
’nfaccia ( se ritira 

Men. Vi che te face lo raffinato ! 

Ans. Bonora!... Mo sì che stagna... che sta 
sfrantummato addavero. 

SCENA IV. 


D. PIPPO, PULECENELLA, NINETTA dereto la 
perziana de la casa rimpetto , e ditte. 


Ces. Uh ! D. Pippo amico de sto core !... Vie- 
ne ccà ; damme n 1 osculo. Comme staje ?... 
Te fosse succiesso qua ccosa? Parla; cca starn- 
ino nuje. 

Pip. ( lo scosta e pensa ). 

Ces. Chesso che d’è ? 

Mei». Pulecenè ben tornato... bentornato. 

Pul. C come Pippo , e nfra isso ). Io non saccio 
comme nce so tornato vivo. 

Mei». D. Ansè , chisse che hanno ? 

AkS. Faciarranno la cola , la commeddia. 

Ces. Ne D. Pi , tu a che pienze ? 

Mei». Pecchè guarde attuorno! 

Pip. ( decramando ) Penso qual ne partii qual 
ne ritorno ! ( s' accorge de Ninetta e nfra 
isso) Te te! chella mme pare Ninetta ! 

Men. Poveriello ! ha raggione! 

Ajvs. Isso era papagno... isso era padrone de 
sta casa. ( sorpresa de Ninetta ). 

Ces. E mino! Vi che spettacolo! ( mosta lo 
vestito ). 

Men. Ne Pulecenè , dì la veretà? Pelastrata 
avissevo passato qua guajo ? Te vedo ac- 
cossì abbeluto. 

{ Nacque agli affanni in siero , 
E da lo ffà sta cura 
Pe mniia crurel fortura 
Venne il tutor con me. 
f altiero da se) Uh ! chi aggio visto! (ve- 
denno Ninetta , e Pippo faeennole signo de 
sè sta zitto ). 

Ces. Nsomma se po sapè che ffujePSi non par- 
late io non ve pozzo ajutà. Spiegammoce. 
Men. Avite avuta qua borrasca de mare? 
Pie. Tu qua mare? nuje venimmo da Sessa. 
Mbn. Da ,Sessa ! 

Pul. Gnorsi da la patria de le ttiane. 

Men. E D. Cesare ajere ve lassaje a Sor- 
riento ? 

Ces. Gnernò io faggio ditto a Sessa ! ( nzor - 
fato ) N ata vota, quanno parlo io spilate 
bbone le recchie. Mentite nfaccia io non ne 
soffro ; capisci ? 

Ans. Io credo eh 1 assequia... eh’ a Sessa vuje 
avite fatto fiasco. 

Pul. Nuje avarriamo fatto furore... Lo triato 
era chino comm’ a n’uovo... 

Ces. Non te l’ aggio ditto ? ( a Meneckdla J 

Pip. Denare nn’ avevamo fatte a bizzeffie... 

Ces. Siente si nce manca na virgola. 

Pip. Ma la fortura ponteca che nce perse- 
guita nce levaje lo piatto da nanze. 

Men. E comme ? 

Pip. Pulecenella era stato sbattuto doje vote... 

a 3. Ebbiva ebbi va ! 

Pul. Sentite appriesso. 

Pip. Io co no monoculo era juto a le stel- 
le. Ma vi che succede! Nfine de lo prim- 
m’ atto vene na simpeca fredda à chella che 
ffacea da servetta. La gliottona s’ avea ma- 
gnate tre quartarole de castagne de Vero- 
lamio. 

Men. E cche teneva la lopa ? 

Pul. Le sservette , sore mia, nne soleno patì 
de sso mmale.., Sentite appriesso. 

Pip. Era passato no quarto d’ ora , e chella 
sbatteva ancora. Lo prubbeco perdette le 
staffe , e co sische, co bastoncielle , co tto- 
fe , faceva cose de pazzo. Comm’ arremme- 
dià sso tumurdo?... Lo diavolo mine ce- 

caje de fa fà la parte de Colombina a lo 
suggeritore da vascio a la buca. 

Ans. 

Ces. 

Men. 

Pul. Sentite appriesso. 

Pip. E ddincello tu , che fuste lo paziente. 

Pul. Gnorsì -, a mme ttoccaje sso scampolo. 
Era na scena de gelosia ntra me e Colom- 
bina. Io nfuriato accomenzo » Ab! ccà staje 
» tradetora , fede d 1 al uzzo ? Tu te cride 
» che non t’ aggio vista ?» E lo pubbreco 
allongava lo cuollo e non bedeva niente. 
« Scostati donna fauza , e ntrammera. Tu 
» mm’aje profusamente ingannato» A queste 
mie coruscazioni responne na vocella nfar- 
zetto C co voce ferita ) » No. Pulcinella , tu 
» aje pigliato no quivoce. Io ardo, squaqui- 
m glio , e sto core pe tte se nne va tutto in 
» fiamme. » E pe stutà ssa sciamma assomma je 
no delluvio !.. E che sentiste? Chiave, tofe, 
trommettelle,cuscine ’nfaccia... A ssa sbisce- 
rata accoglienza io penso a ssarvà la pelle , 
mme strascino appriesso D. Pippo... e fu- 
jenno a Uengua ncanna avimmo fatta una 
tappa da Sessa a Nnapole, e starnino an- 
cora dejune. ( Ninetta mpietosita se retira ). 

2 


| a 3. Oh! 



'^' :ss ' a i. Mmarisse ! 

Men. 

Ces. Mine T aveva da souuà sciatto !,... 

INIek. Già ! 

Ces. Io lo sango nce 1 avvia fatto scorrere 
a llava. 

Pll. D. Cè , si ncaguo de sango tenisse ma- 
teria pe nce fà soppontà lo stommaco... 

Ces. Tutto chello che .bolite, ve pare ? Ccà 
stanano nuje. Mo nce vo, pelle disgrazie 
si canosciono 1’ amici.... Classo è obbrego 
auosto.... Dateme licenza vado pe na spe- 
dizione de pressa. A rrevederce. ( ntra isso ) 
Io de sse stoccate lloco aggio avuto sempe a 
paura. ( se nnc trnse ). 

SCENA V. 


PITLECENELLA PIPPO ANSELMO, e MENECHELLA. 


Pul. E pare ch’avimmo magnato. 

Ans. Chkso è ppevo de la cicola... de la cicala. 

Men. Gnorsì ; tutto voce , e niente sostanzia. 

Pip. Mmaro chi cade ! 

Pul. Co n’ accademia ncuorpo. 

Ans. V uje avite fave... avite famma ? 

Pip. Na famma che porta tre ghiuorne de data, 
Notaro mio. 

Pul. Autro che tre ghiuorne 1 Nce s’è ffatta 
vecchia ncuorpo vuó dì. 

Men. Mme facite propio compassione. ( se 
ne trase ). 

Ans. Abbesogna avè carote... caretà co lo 
prossemo. ( se ne trase J. 


* 

SCENA VI. 


PIPPO, PULECENELLA , e pò MARCUCCK). 

Pxp. Vedesti ? 

Pul. Vedei. 

Pip. Sentisti ? 

Pul. Sentei. Tutte nce compiatiscono... 

Pip. E nnisciuno nce molla quaccos?. 

Pul. Accossì ba lo munno. 

Pip. Mo che so cresciute li lume. 

Mar. Pis pis. . 

Pul. Chi è ? 

Mar. Nc è nnisciuuo ? 

Pip. Nisciuno. 

Mar. Vedite buono. 

Pul. Aggio visto. 

Mar. Lo ssapite de certo ? 

Pul. Mmalora sguercialo. 

Pip. So ttutte scomparze. 

Pul. Nninclie hanno ntiso lo tanfo de la mi- 
seria. 

Mar. Zitto ! mala lengua ; non dì male de lo 
prossemo. A te ; pigila ccà. ( Bettina spia 
da la porta J. 

Pul. Bene mio ! denave ! 

Mar. Cheste so ddudece sferre. 

Pip. Dudece sferre ! 

Pul. ( forte J. Mo sì che mme rido de li de- 
june. 

Mar. Stateve zitto. Mme volile fa passà no 
guajo ? Vi ca cheste so ccose gelosel ( sotto 
voce ). 

Pul. Peccerì , lo cielo te pozza fà campa cien- 
t’anne a pateto, dince chi nce le mraanna. 

Mar. È na perzona che non se pò ddì. ( Bet- 
tina spia J. 

Pip. E ssi nce annevino ? 

Mar. Avite troppa presunzione. 

Prp.Pulecenè chessa è ccliella... ( mostala per- 
ziana ). 

Pul. Benedetta ! è bella de faccia e dde core. 
( Bettina se ne trase ). 

Mar. Vuje stissevo mbriache ? 

Pip. Pulecenella , zitto. 

Pul. Sì, ca io era ciuccio de dirle che Pavino.- 
mo vista da sotto a la perziana ! 

Mar. Quanno?.. diaschece ! sento ggente. 
Priesto annasconniteve sse denare. 

Pul. So squagliate. ( se li stipa J. 

Mar. Guè! sorece mmocca!.. Si nò pevo pe 
buje. Sarva sarva. ( se nne fuje ). 

Pul. Ne D. Pi, nc 1 è pericolo che chella se 
fosse nnammorata de me ? 

Pip. Si sapisse!.. Io l’aveva canosciuta ncol- 
leggio. Se chiama Ninetta $ nce fuje purzl 
qua promessa... Ma lo stato mio.... 

Pul. Zitto... vene Menechella. 

SCENA VII. 


MENECHELLA e li stissc. 


Men. Pulecenè, na parola. 

Pul. Non serve che mm’addimmanne. L’affa- 
re de le ppezze non se pò ddì. 

Men. Che saccio che nne vutte?. . Tiene ccà, 
chessa è na palata de pane, e ddinto a sta 
carta nc’ è no quarto de presutto. Soppon- 
tateve lo spirito. 

Pul. Menechella mia , lo Cielo te lo rrenna 
ncoppa a la salute, o pe la via d’Antignano. 

Pip. Te ne ringrazio saie ? 

Men. Zitto. . . vedo veni lo notaro. Chella 
smorfiosa de la nepote a tutto mette lo piec- 
co. Me ne traso. . ( esegue J. 

Pul. Te; magna D. Pi, si no non me seenne 
ncuorpo. 

Pip. Lo ssaccio che mme vuò hene. Statt’at- 
tiento, avisse a ddì ca Menechella... 

Pul. E cche so Hocco ? 

SCENA Vili. 


D. ANSELMO, e li stisse. 


Ans. Pulecenè , na paranza... na parola. 

Pul. dente parole. ( mangiarino ). 

Ans. Cbé d'è? Tu staje mancino... raan- 
gianno ? 

Pul. Gnorsì , pane e presutto. 

Ans. Procita. . . prosit! E cchessa è na botta... 
na botteglin ile Gragnano viecchio. 

Pul. Uh ! notavo mio ! che puozz’ arreventà 
prubbechella ! E echi se vo scorda de te? 

Ans. ( chiatto ). Siente, io mme ne traso pe 
non dà sossio... pe non dà sospetto a Be Be.. 
Bettina... Doppo damme nsogna... damme 
nsecreto sta pezza a 1). Pippo. 

Pul. ( allievo ). E sso ttridece ! 

Ans. T ridece che ? 

Pip. Pulecenella pazzeja. La colazione II 1 ha 
puosto de buon umore. 

Pul. Si state servito? 

Ans. Obbece... obbregato... Orsù dateme 
lecce , dateme lecienza. Aggio da fà no so- 
rece , no servizio a la cupa... a la Curia. 
Ar ar ar a rrevederce. ( trase dinto a la 
casa soia ). 

Pul. Vi comme ntroppeca lo notaro ! 

Pip. E ba parla male de li napoletane ? Non 
c’è che ddì? So ttutte de buon core, affez- 
zionate, caretatebbole. Ecco ccà pe lloro 
nce simmo restorate. 

Pul. Gnorsì, mo nnante muorte de famma , e 
mmo possidente. Co sse tridece pezze nce 
volimino fa no bello vestito , afFittà na casa, 
piglia no cuoco... 

Pip. Fatte ccà , fatte ccà. ( lo tira rifanno a 
le scene ). 

Pul. Che d’è? Quacche preventivo? 

Pip. Gnernò ; vi Uà assommano da chella 
parte doje cantimplore. 

Pul. Parono mo asciute da lo scavamiento.. . 

Pip. Sentimmo che ddiciono. ( vanno nde~ 
parte ). 

SCENA IX. 


D. PAN GRAZIO , e D. CIOMMA, e ditte. 

Pan. O ccà , o a quacch’ auta parte ha da 
essere. 

Ciò. Aje fatta ssa scoperta. 

Pan. Mm’ hanno ditto numero 5i. 

Ciò. Gnernò ; mme pare i3. 

Pan. 5i. mmalora ? 

Ciò. Ma non bì eh’ a nummero 5i. nc’ è na 
poteca de saponaro ? Co ttutto che poco nce 
smiccio... 

Pan. Comme ! n è ccuria ? 

Ciò. È poteca te dico. Pangrà , da poco nne 
ccà te sì flatto accossì stonato! 

Pan. È lo vero ; doppo ch’aggio ntesa chella 
notizia ! 

Ciò. E che te mporta ? Si nce avisse corpa- 
to tu. 

Pcl. Chisse che diciono ? \ h‘ 

Pip. Zitto ; sentimmo appriesso. 1 

Ciò. A proposeto aje chiuso huono lo cammari- 
no ch’affaccia a ssa strata ? 

Pan. Te pare ?.. la chiave la tengo ccà. 
( risacca ). 

Ciò. E dall’ a mine; tu l’avisse da perdere. 

Pan. Mo, quanto la cerco. . . D.Ciò io non la 
trovo. Non m’allicordo addò 11’ aggio posta. 

Ciò. Guè ! tu sì nzallanuto addavero ! 

Pul. Vi ca ccà mbruoglio nc’ è sotto. 

Pip. Statte zitto. 

Ciò. Embè si chella s’ affaccia ? Si quarcuno 
la vede ? 

Pan. E chi 11’ ave da vede ? 

Pul. LI’ avimmo vista nuje sehitto. 

Pip. E non huò cionca co la vocca ? 

Ciò. Io diciarria ca sarria meglio co na scusa 
de fà nchiovà chella porla. Ccà mmiezo 
nc’è troppa folla. 

Pan. Io nce aveva pensato; ma nfra duje 
juorne eh’ avimmo pigliato possesso de la 
casa , n’ aggio potuto farlo. 

Pul. Te te ! sse ddoje raje petrose s’ hanno 
accattata la casa toja. 

Pip. Ponticcio a la lengua ! 

Ciò. Va , non perdi ramo celli ù tiempo. Ve 
dimmo de trova lo notavo. 

Pan. Avesse a chi addimannà !... 

Pul. Addimannatelo a mme. ( se fa nnanze J. 

Pan. E tu da dò sì asciuto ? 

Pul. ( co caricatura ) Io steva col mio prin- 
cipale p’ affari della professione. 

Pip. ( facenno riverenze ) A servirvi. 

Pan. Tu sì lo principale ? 

Pip. A servirvi ( c. s. ) 

Ciò. Sta paccariatello no poco , ma è ac- 
crianzato. 

Pan. Vale a ddì die nce stivevo a ila la 
spia ? 

I^ul. Mme faccio mmaraveglia ! Questo è un 
paccaro che nce date. Nuje , padron mio, 
n’ avimmo capito niente de quante avite 
ditto. Si v’avite scordata la chiave... ( Pippo 
Ile fà ssigno ) Vuje volite sapè lo notaro? 

Ciò. Gnorsì. 

Pul. D. Anzermo La ga nella ? 

Pan. Racanella vuò dì ? 

Pul. A noi piace meglio laganella. Nc’ è cchiù 
sostanza ; e po lo zuchillo nce azzecca cchiù. 

Ciò. Uh ! Pangrà , comm’ è leporo ! 

Pul. O lepre o coniglio lei ci onora. ( ntra 
isso ) Chessa mme pare no cuofano de 
nfornate. 

Pan. Tu corame te chiamine ? 

Pul. Pulecenella a ffavorirve. 

Ciò. E che professione faje? 

Pul. Settepanelle p’ antichità de servizio , 
mo settepanelle a spasso... Ma tenimmo 
tridece pezze da spennere... 

Pip. Che importa questo a Madama ? 

Ciò. Uh! Pangrà, mm’ha chiammata Mada- 
ma. ( ntra se ) Mm’ è simpatico sto scoc- 
chiarella ! 

Pip. Fa V obbrego tujo co sti Signure. Trase 
Ila , e bì se nc’ è lo notaro. 

Pul. Simmo leste. ( trase da lo notaro ). 

SCENA X. 

D. CIOMMA P AGGRAZIO , E PIPPO. 

Ciò. Vi comm’ è pazziariello ! Chisso mo sar_ 
ria buono pe ffarce passa la paturnia ! Pan- 
grà , che nne dice? Nuje già jammo tro- 
vammo no servitore. Lo volimmo piglia? 

Pan. Accossì ? senza conoscerlo ? 

Pip. Lo preggio io. 

Pan. Tu!... viato chi preggia a te ! 

Pip. Io nn' aggio 6perienza. Chillo ha ser- 
vuto ncasa mia pe bint 1 anne. 

Pan. Tu aje tenuto criato ? 

Pip. E cpiacch’auta cosa!... Ma pe na fal- 
lenza de paterno ! accossì ha lo munno ! 
Chi saghe, e chi seenne, 

Chi accatta , e chi venne. 

Sta casa che v 1 avite accattata , na vota era 
mia. Mme 11’ aggio vennuta pe pavà li dieb- 
bete pecchè songo oinmo d’anno re. 

Ciò. Mmare nuje! e che simmo ! 

Pan. Gnorsì, la gente d’ annore sole sta sempe 
la chiù sfasulata. 

SCENA XI. 


PULECENELLA, e ditte. 

Pul. Lo notaro non c 1 è. Aggio parlato co 
la nepote , e nninche bene ve lo mannara 
nfi a la casa. Si volile che baco a la Cu- 
ria.... 

Pan. Non boglio che t’ incommodi. 

Pul. Voi avete il delitto di commannarme. 

Ciò. Comm’ è serviziante !... Dimme na cosa} 
tu mo staje a spasso... n 1 è lo vè ? 

Pul. A spasso. 

Pan. E vorrisse trasì co nimico ? 

Pul. Gnernò. 

Ciò. E pecchè ? Avarrisse na bona mesata. 

Pul. Ma non me pozzo spartere da no pa- 
trone che pe bint 1 annemm 1 ha fatto sguaz- 
zarejà dìnto a lo grasso. 

Pip. ( corre , e l’abbraccia J. 

Ciò. Ora vi sto cocozzone belli sintomi che 


Digitized by Google 



4 ° 

ttene! (chiano) Pangrà, non ce lo facimmo 
scappa. 

Pip. Caro Pulecenella , lo partito è buono... 
azzettalo, te ne prego io. 

Pul. Non pozzo. Cario è stato sempe co Zella. 

Pan. Io te dò cinco sferre a lo mese , lo bestì , 
lo magnà, e porzì no vascio si accorre. 

Pul. No vascio ! ( guarda Pippo J Ebbene ac- 
cetto. Ne, signò, vuie site assaie nfamiglia? 

Ciò. Nuje duje solamente. 

Pul. Mme credeva che fussevo tre... E ve 
cbiammate ? 

Pan. Io avesse a fla qua costituto pe te pigliò 
pe criato? 

Pul. Embè si carcuno m’addimanna co cebi 
staje, che Ile responno, cufece? 

Pip. Ha raggione. 

Pan. Io mme chiamino Pangrazio Cocuzziello 
biscegliese. . . 

Pul. E buje? 

Ciò. So la mogliera. 

Pul. Pure de Bisceglia ? 

Ciò. Gnernò, so de Gallipole. 

Pan. Sa che nc’è de nuovo? Fatte li fatte tuoie. 
Tu si troppo ndiscreto, non faje pe mme. 

Ciò. Oh! Pulecenè, patte chiare: si vuò trasì 
ncasa mia n’a je da vedè, nè ssentl, nè pparlà. 


I 

Pul. Aggio da rinunziare a tre sensi ? Va bene. 

Pan. Nuje nce ne jammo. Tu aspetta ccà lo 
notaro, nninche torna viene co isso. 

Pul. Per istallarmi?. . Va bene. 

Ciò. ( a Pippo ) Bello Giò , sfatte buono. 

Pan. Lo cielo te pozza ajutà ! 

Pip. Lo cielo già nn’ha pigliata la via. Ve so 
schiavo. 

Ciò. ( a Pangrazio ncammenannose ) Tu vi che 
beU’ammatteto avimmo asciato cca mmiezo! 

Pip. Se danno st’accasiune. ( se ne trasono pe 
la commune ). 

SCENA XII. 


D. PIPPO e PULECINELLA. 

Pul. Mo simmo a ccavallo. Tiene ccà, (Ile dà 
li denare ) vattenne a chessa pedata abbascio 
a li travaccare: accattate na si loca, e stasera 
vedimmoce. 

Pip. Addò? 

Pul. Dinto a lo vascio co mmico. Accossì pi- 
gliarrimrao pajese pe chillo affaruccio. Lassa 
fà a mme. 

Pip. Ebbene tu sarai il mio Mentore. 

Pul. E tu il mio Telegrafo. Avimmo fatto 
n’auto muorzo de scena. 

Pip. Ma sarrà 11’ urdemo. A rrevederce. ( se 
ne va ). 

Pul. Io aggio d’ aspettò lo notaro. . . Avesse 
ommanco co echi dì na parola... A tiempo 
no marenaro co no feloseco ! . . Chisso jarrà 
vedenno l’antichità... Potesse farle da cicia- 
rone... p’abboscà qua ccosa! 

SCENA XIII. 


COLANTONIO, il CAPITANO, PULECENELLA , 
o po MENECHELLA. 

Col. Capiti, nce simmoj chella è la casa mia... 

Càp. Ci ho piacere. 

Col. È un tugurio... oh! Pulecenè? 

Pcl. Colantò, ben tornato... Menechella, Me- 
nechè. 

Men. ( Forte da dinto ) Chi mme vò? 

Pul. Curre, jesce ccà fiora. . . te videtillo! 
comm’è spicato, benedica! 

Men. Uh! maritemo ( corre pe l' abbraccià J. 

Col. Capita, permettete? È mia conige. 

Càp. Tua conjuge? Mi fo un pregio di salu- 
tarla. 

Men. Schiavottella vosta... ne, Colantò, chi è 
sto signore? 

Col. No Capitano Angrese ch’aggio mbarcato 
a Marzeglia. Pe la via mm’ha connato d’at- 
tenzione. 

Men. Ve nne ringrazio io pe isso. 

Cap. È una donna affabile tua moglie. 

Pul. Signò , che ne sapite de chessa? Tene le 
mmane d’oro. Fa guante che so na mera ve- 
glia $ e ha no concurzo a la casa de dame... 
de mmara mè!.. 


Cap. Evviva! Mi piacciono le femine indu- 
striose. 

Men. È la bona vocca vosta. 


Cap. Colantonio, facciamo una cosa.. . Domani 
già dobbiamo imbarcarci qui presso per an- 
dare a Gallipoli. . . Ebbene se lo permetti , 
io pranzo con te. 

Col. Quant’annore pozzo recevere... Non sarà 
ccosa per lo quale... 

Cap. Mi basta il buon cuore. 


Men. (Chiano aPuleceneìla) Mmara me! chisso 
che ddice? 


Pul. ( Se! ca mo te dispiace )... Si Capita , si 
v’accorresse na raecoruan nazione pe Galli- 
pole , ve servo io. 


Cap. Tu! 


Pul. Gnorsì 5 justo mo so trasuto co no pa- 
trone che se nzoraje Uà. 

Cap. ( Pensa ) Grazie, non ne ho bisogno ( tra 
se ). Costui potrebbe giovarmi. 

Col. Menechè, tu che aje? 

Men. E che boglio ave? Non sì manco arri- 
vato, e te ne vaie n auta vota. 

Cap. Ma torneremo presto... 

Men. E quann’ è cchesto vienete polizza no 
poco. ..( a Colantonio J. Non vi comme 
staje zazzuso ? Mme pare no zingaro. 

Col. Effetto de la cardala. . . Vi eh’ a buordo 
io sto sempe dinto al vapore. 

Pcl. Se pasce de fummo. Io nne saccio tanta 
de chisse! 

Col. Capità , si ve volite arreposà no pocoril- 
lo... co tutto ca simmo artiste na polle.tr.ona 
Tavimmo. 

Cap. Adesso vi raggiungo $ andate. 

Men. Dateme licienza. 

Col. Vi attendo ( se ne trasono J. 

SCENA XIV. 


Il CAPITANO, e PULECENELLA. 


11 Cap. ( guardingo ) Ehi? Una parola. 

Pcjl. Che d’è? 

Gap. Tu mi hai detto che il tuo padrone prese 
moglie a Gallipoli? 

Pcl. Gnorsì... ma isso era de Bisceglie. 

Cap. Di Bisceglie 1 ( riflette ) Il nome ? 

Pul. Mme pare, mme pare... D. Pangrazio. 

Cap. ( allegro ) Va bene , va bene. ( da se) 
Forse non mi occorrerà più di partire. 

Pul. ( nfra isso ) Ss’ alterezza mo comme 
nc 1 entra ? 

Cap. Dimmi ora una cosa. Tu mi hai ve- 
duto ? 

Pul. GnorsL 

Cap. Hai saputo chi sono? 

Pul. Gnorsì; site Angrese. 

Cap. E per guadagnarti questa borsa saresti 


Digitized by Google 



47 

capace di tacere , cioè di non avermi nè ve- 
duto , nè inteso ? 

Pul. Gnorsì. ( nfra isso ) Chisto è pazzo. 

Gap. Alle pruove. Tu mi hai veduto? 

Pul. Gnernò. 

Cap. Sai chi sono? 

Pul. Gnernò. 

Cap. Questa borsa è tua. 

Pul. Mille grazie. ( allaccuto la prenne ). 

Gap. Ma stiamo ai patti , se ti è cara la vita. 
( entra J. 

Pul. Ora vi 1 ssi frostiei* comme so ntorcie! Pe 
dduje gnernò se fanno scappa sso materiale 
da mano ( la vorza ). E non sape eh 1 io pe 
no carriuo de gnernò nce n'avria vommecate 
treciento ! ( seenne lo sipario ). 


Scompctura dell atto prìmmo. 

ATTO SECUNNO 


SCENA PRIMMA. 

Cammera co quatto porte de scianco , e una 
mmiczo. 

È mmatino. 


NINETTA, e MARCUCCIO. 

Ni». E ch’hanno ditto quanno 11’ a je date le 
ppezze ? 

Mar. Se ne so ghiute nn’ estrece. . . Ma uno po 
s’è abbampato adda vero. 

Nin. Chi? D. Pippo? 

Mar. Gnò! . , . E buje cornine sapite a 
D. Pippo? 

Nin. Nce voleva tanto?... Povero giovine! fa 
proprio compassione. Tu che te cride? chillo 
nasce bene. È ffiglio de no mercante. Era 
tanto ricco na vota! Sta casa ccà era la soja, 
e mmo lo scasato sta isso e la mazza. 

3 

Mar. E pare che lo gnore sta sicuro de tenerve 
nzerrata! Ebbiva! dinto a dduje juorne che 
ssile stata ccà, avite fatte sti progresse ! 

Ni». ( ridenno ) Mrae nnustrio. 

Mar. È bero donca che v’ hanno vista affac- 
ciata ? 

Ni». Isse avranno vista a mme; ma io n aggio 
viste a lloro. Uno schitto mme teneva mente 
fitto fitto ! 

Mar. D. Pippo già... e decite che no 1’ avite 
visto ? 

Ni». Ah ! sì , mo m 1 allicordo. Credo che 
II’ aggi o guardato no pocorillo. 

Mar. Ma non sapite auto ? 

Ni». No; che nc’è quacche cosa de nuovo? 
]Mar. Nce ssarrebbo , ma io non pozzo parla. 

Tengo no nudeco a la lengua. 

Ni». E chisso? Potarria scioglierlo? 

Mar. No treccarrino!.. Signori, non me ten- 
tate, vi prego. 

Ni». Va va, non mme fa ssa nzanzara... Te 
canosco quanto pise. 

Mar. E quann’è chesso, mollate ccà. 

Ni». Vi comm’è bello! nuovo nuovo! 

Mar. Si nne tenite ausate pure me le piglio. 
Ni». Donca? 

Mar. Polecenella m’ha dditto ch’è trasuto ccà 

pe criato, e che D. Pippo s’ è arremmediato 
dinto a lo vascio co isso. 

Nin. Dinto a no vascio ! che briogna ! 

Mar. Vuje ll’avarrissevo voluto piu in alto?... 

Nin. Nce so tanta cammere !... chillo nn’ è 
stato padrone... Ne, Marcii , sì mm 1 affac- 
ciasse lo potria vedè ? 

Mar. Lassate sta, non v’ arrisecate. Vuje te- 
nite cient 1 uocchie ncuollo ! 

Nin. Mo mo ha ddà veni lo notaro co lo 
stromiento , mente stanno appricate a leg- 
gerlo , tu lo potarrisse avisà ! 

Mar. Io !... Signori , voi mi offendete. 

Nin. Co ss 1 auto piezzo mme può fà la re- 
missione ? 

Mar. C co smorfia ) Non pozzo... costa più 
a me... Trasi tevenne , tras ite venne. . . as- 
somma la Gnora. 

Nin. E nò lo vuò ? 

Mar. Pe non ve fà piglia collera. ( piglia lo 
piezzo J. 

Nin. Mm’ arraccomando. ( trase dinto a la 
cammera sofà , e se chiude J. 

Mar. Nzerrateve bona da dinto... Non pipé- 
tejate... 


* 

SCENA n. 

D. CIOMMA c lo stisso. 

Ciò. Ebbiva lo stneuzillo! Da quatt’ ore che 
sboceteio, e isso sta ccà perdenno tiempo! 

Mar. D. Ciò, io lo tiempo non l’aggio per- 
zo. L’ alFare de sta casa so ttante ! 

Ciò. Nenna che Ila ? 

Mar. Dorme... La cammera sta scura ancora . 

Ciò. E llassala dormì... Saje ch’aggio pigliato 
lo servitore ? 

Mar. Gnernò. 

Ciò. Se chiamma Pulecenella. No buon om^ 
mo, serviziante, secreto, no semprecione ag- 
graziato isso sulo. Jersera pigliaje possesso. 
Mar. (Co l’amico Cesare). 

Ciò. Sa che buò fa ? Chiammamillo. Starrà 
ncucina a Carme la cioccolata. 

Mar. Mo ve servo... Uh ! sarà chisso che be- 
ne. Vi comm’ è pastuso...' Cammina ; vi ca 
la padrona te vo ( vetta Pulecenella e trase ). 
Ciò. lo mo a sto guaglione peccbè Ile voglio 
bene? Pe la secretezza... Va tant’ oro quan- 
to pesa. 

SCENA III. 


PULECENELLA co la cioccolata, e D. CIOMMA. 


Pul. Signò , chesta è la cicoliata , ve n’ al- 
liccarrite le ddeta. 

Ciò. Ebbi va ! dà oca. ( V assaggia ) Uh ! tu 
che cancaro aje fatto ? ( la sputa J. 

Pul. Ched’ è ? n’ è bbona ? 

Ciò. Cbessa è n’acqua tenta. 

Pul. Signò, non facimmo lefreche; si no, mo 
nce guastammo. Io saccio che la cioccolata 
è bona cchiù che bona. 

Ciò. E comme lo ssaie ? 

Pul. Chella eli’ è attoccata a me , era na 
crema. 

Ciò. Chesso dìe d 1 è ? Tu piglie cioccolata ! 

Pul. Già ; a mine levarne lo suonno cchiù 
priesto ; ma la cioccolata la voglio. Nc’ag- 
gio pigliato 11 1 uso. 

Ciò. E cchisso è n’ uso de ponia nfaccia. Pe 

tte la crema , e pe la padrona na lavatura 
de coccoina ? 

Pul. Ma facileve capace ; co no buglio io 
nn’ aggio avuto da caccià quatto chiccare. 

Ciò. Pecche quatto ? 

Pul. Doje pe buje autre, una pe mme , e 
n’ auta pe D. Pippo. 

Ciò. D. Pippo ! che nc’ entra ccà D. Pippo? 

Pul. Nc’ entra benissimo. Si no cornine mme 
scenneva ncuorpo ? D. Ciò, a la casa soja 
la cioccolata se faceva a ccaudara. (forte). 
E mmo lo scurisso è arreddulto into a li 
scanne, ( cjuase chiagnenno ) a ddorml sotto 
a no vascio co mmico, e a ccampà ncoppa 
a 1’ incerte che io min’ abbusco. 

Ciò. Zitto ! che non te senta mari temo ! 

Pul. E pecchè ? Aggio fatta qua mmala az- 
zione ? LI’ aveva a llassà mmiezo a la via 
comm’ a ccane ? No povero figlio che tutta 
la notte ave ditto bene de vuje ! che v’ha 
mannate mille benedizziune ! che ve vo 
veni a basa le minane , e li piede ! E bu- 
je : zitto che non te senta maritano a Ne, 
Siguò , carota nne tenimmo , o simmo nate 
nfra 11’ ottantotto ? ( co forza ). 

Ciò. ( redenno ) Mme vo veni a basa la mano? 

Pul. E li piede. 

Ciò. E ssl vene Pangrazio ? E ssì tu po nce 
lo ddice ? 

Pul. Se ! ca sarraggio qua Hocco ! V’ aggio 
ditto niente de li gnernò ? 

Ciò. Che gnernò ? 

Pul. Chisso è no secreluccio mio. A mme 
manco co la vorpara me scippano na pa- 
rola da cuorpo. A D. Pangrazio si volite 
Ile vaco a ddà io quatto chiacchiere. Ccà 
non c’ è niente de male. 

Ciò. Embè spicciate. 

Pul. So llesto. (Nce 11’ aggio carnata) (se 
nne va ). 

Ciò. Assicurammoce si Ninetta dorme... (ve- 
de pc la mascatura ) Gnorsì dorme. Mar- 
cuccio Bim' ha detta la veretà. 

SCENA IV. 


D. PIPPO , D. CIOMMA , e po NINETTA ndesparte. 

Pip. Pozz’ avè r annore de rengraziarve ? 

Ciò Puzzate. 

Niw. ( Mm’ è parza la voce soia ) ( arape na 
scnga de porta J. 

Pip. ( Ninetta ! ) 

Ciò. Uh ! comme ve site alliflato ! 

Pip. Nn’ aggio obbregazione a n’anema pia- 
tosa che s’ è nteressata pe mme ! ( guar- 
danno a Ninetta ). 

Nm. ( nponta de piede jesce a malappena J. 
Lle potesse dì na parola ! 

Pip. ( co fforza ). Io pe echi m’ ha fatto de 
bene darria la vita , lo sango mio. D. Ciò, 
vestiremo da la capo a lo pede ! 

Ciò. E chessa sarrà stata qua barraccara ! 

Pip. Chi è stata lo ssape sto core, che non se scor- 
darla maie ssa bell’azione pe mmente campo. 

Nm. E comme non volerle bene! ( chianoj . 

Pip. Mme despiace ca so no scasato. Io vor- 
ria esse no Prencepe pe mmetterle a li pie- 
de lo feudo, li tritole, e le rrecchezze. 

Ni». Core mio ! ( nfra essa ). 

Ciò. E lo viene a cconlà justo a mme ? 

Pip. Io songo fatto accossì. E pe buje non 
farria lo stesso ? Na bona faccia io la tengo 
schiaffata into all’arma. Vuje mm’ avite puo- 
sto dinto a no vascio ? Si stesse a mme io 
ve raettarria ncopp’a la colonua trojana. 

Ciò. Ve rengrazio , ma dinto a sto vascio 
vuje non ce potite sta. 

Pip. No!., e pecchè? 

Ciò. Pecchè maritemo non hole. 

Ni». ( Vorraggio io ). 

Ciò. Si sapesse che Pulecenella s’ ha pigliato 
ss’ arbitrio, nne lo cacciarria purzì a isso. 

Ni», (fa signo a Pippo che se nne jesse , c 
che se fi classe d’essa ). 

Pip. Embè mme ne vado. Ma ccà lasso lo co- 
re , li pensiere , e tutte li sentimiente de 
11' arma. 

Ciò. (Povero figlio! chisso è cuotto pe mme!). 

Pip. Ve voglio ommanco vasà la mano. 

Ciò. Gnernò j non commene ; io so na donna 
probabile. Saccio l’ obbrego mio. Si v’ è 
trasuto qua ccarolo ncapo , facitevillo pas- 
sà. ( Che sfuorzo sostantivo aggio fatto ! ) 
( Ninetta redenno se nne frase J. 

Pip. Embè scusate la mpertinenza. ( va p’ascì). 

SCENA V. 


MENECHELLA , e li stisse. 


Mei*. Uh! D. Pippo ! ( Pippo la saluta, e 
parie ). 

Ciò. ( co arrangia ) Ne , mia padrò , tu 
chi sì ? 

Men. So Menechella Licchetto. 

Ciò. E cche buò da ccà ? Chi t’ ha dato l’ac- 
cesso ? 

Men. Nfaccia a buie s’ ha da dì la veretà. È 
stato Pulecenella. 

Ciò. Chillo smocco nce vo sta poco ccà ddinto. 
Isso ave ordene de non fa passa nisciuno. 

Men. Lo poveriello n* ha avuto core de mine 
fà n’ aggravio. Ajere io Ile lìce de bbene... 

Ciò. E che pretienne da me ? ( nzorfata J. 

Men. Mo , Signò , quanto ve prejo. Tengo 
dinto a sta carta meza dozzina de guante 
a la machinetla. Saccio che ssite na signora 
sguazzona , e ve le vorria vennere. 

Ciò. Io n’ aggio besuogno de guante ! ( arrag - 
giosa ). 

Mew. ( Ile piglia la mano J. Vedite che bella 
mano ! 

Ciò. ( scjuasiannese ). Lo ssapimmo cbesso. 

Men. Ste guante nce sbattarriano proprio. E 
pò , Signò, non me vriogno de ve lo ddìj 
aggio besuogno de denare. È tornato mari- 
temo co lo pericco a baporeda Marzeglia, 
e ha mmitato n’ angrese a magnà co isso. 

Ciò. N 1 angrese ! 

Mei». Gnorsì , no capitanio che Ile vo bbe- 
ne... e io pe (Farle annore ile voglio fa no 
piatto de sbrifFia... Non saccio si mme nten- 
nite... Va, Signò, pecche site vuie ve le 
ddò pe bintecinco rana a lo paro. 

Ciò. E no capitanio vene... 

SCENA VI. 


P AGGRAZIO , e le «tesse. 


Pan. Che d’è ? Sso notaro è muorto desso... 
(Caspita ! chi è sta quaglia settembrina? ) 

Men. ( Mmaramè ! Sto viecchio mme man- 
gia coll’ uocchie ! ) 

Ciò. Pangrà , non t'allocchì... damme quin- 
nece carri ne. 

Pan. E a che te servono? 

Ciò. LI’ aggio da dà a sta madamosella che 
mm’ ha bennute se’ para de guante, 

Pan. Uscia è guantara ? 

Men. Ma non songo madamosella. Nfi al- 
1’ anno scurzo aggio fatto la cammarera. Po 
me mmaritaje , e quanno maritemo jette 
fora, mme ritiraie a la casa de mammema... 

Pan. A fla guante ? 

Men. Gnorsì , chessa è n’ arte libberata che 
corre. Ne , Signò , vuje portate guante ? 

Par. Che addimmanna ! a li tiempe d’ogge 
se va senza cammisa chiù priesto... Mali 

guante! Ncaso che mine n’ accorrono 

vengo da te. 

Men. Io sto de casa ccà bbascio, n.° 22. O 
trovate a me, o a Mammema . . . 

Pan. Iocomammeta non ce aggio confidenza... 

Ciò. Tu vuò caccia li denare o no? Vi corame 
se va ntallianno lo viecchio ! 

Pan. Decedotto carrine mm’ aje ditto? 

Ciò. T 1 aggio ditto quinnece. ( co arraggia ). 

Men. Ncoscienza decedotto mme costarriano , 
ma pe lo besuogno ! . . 

Pan. E quann’è chessoj chiste so 18. carrine. 

Men. Ebbi va lo Signore ! 

Pan. Non commene approfitta... del bisogno... 

Ciò. Saje qual’ è sso besuogno? La Signora ha 
dda dà tavola a n’Angrese eh’ è benuto da 
Marzeglia co lo marito. 

Men. Gnorsì , no capitanio de maro, no ric- 
cone. . . 

Pan. E magna a la casa toja? 

Men. È n’ommo senza licchette, Signò. E pò 
lo ffa pe commeto sujo. Comme dopo ma- 
gnato s’ ha dda mbarcà pe Gallipole. . . 

Pan. Pe Gallipole!. . . E che nce va a ffà? 

Men. Io mo che ssaccio ? 

Ciò. Lo ssapesse mariteto ? 

Men. Pò essere. 

Pai?. E rame lo potisse fà saglì no poco ccà 
ncoppa ? 

Men. Pecchè no ? 

Ciò. Ll’avimmo a ddà na commissione. 

Mei». Mo scenno abbascio , e ve lo manno. 
Pan. Tanta grazie. 

Men. È poco a servireve. ( Classe pecchè se 
torciono ì) (se nne va J. 

SCENA VII. 


Li stisse e NINETTA apre na senga de porta. 


Ciò. Pangrà , tu aje cagnato colore ! 

Pan. Che buò che te dica? Tengo no core 
scuro comm’ a no fumo. Sto Capitanio che 
ronneja pe ccà ttuorno , e che parte pe 
Gallipole mi ha smosso un poco di brivido... 
Cotnme fosse no principio de terzanella . . . 

Ciò. Aria netta n 1 ave a paura de tronole. 

Pan. Siente : netta netta non se pò ddì. ( Ni- 
netta ausoleja ). Quanno chillo mercante 
Angrese non se trovaje cchiù , io fice male 
de non darne parte a la Jostizia , e dde 
fuiremenne co ttico. Si mo s’ arrivasse a 
scoprì, che chillo mm’ aveva consegnata na 
criatura , e no cascettino chino de doppie, 
e cambiale , chi non dirria che pe nce l’ar- 
robbà io non l’ avesse fatta la festa ? ( Ni- 
netta se stoja IV nocchie J. 

Ciò, Ma tu lo ssaie, nuje non ce simmo appro- 
fittate de niente. Tutto avimmo acquistato 
pe Ninetta che nce simmo cresciuta pe fi- 
glia. E mmò n’aspettammo lo notaro pe ffà 
lo stromiento de cessione de sta casa ? 

Pàn. Gnorsì... ma chesso non basta a giu- 
stifi carme. 

Ciò. E sta lettera eh’ io mme porto mpietto 
comm’ a relliquia ? 

Pan. Lassamella considera bona nauta vota. 

Ciò. Eccola cca. 

Pan. ( legge } e Ninetta caccia la capo ). 

« Giorgio Klommer porgitore di questa è 
» un ricco negoziante di Londra. Egli vie- 
» ne a Gallipoli per la spedizione di quat- 
» tro grossi carichi di olio comprati in so- 
» cietà d’altro Negoziante napolitano. È 
» desolato per aver perduto la moglie da 
» pochi mesi , e non avendo potuto distac- 
» carsi dall’ unica sua figlia bambina , la 
» conduce seco. La raccomando a voi per- 
» chè ho certe pruove della vostra onestà , e 
» della bontà di vostro marito. » 

Ciò. Aje ntiso? Ave le pprove dell’onestà mia. 

Pan. E della mia bontà. Lasseme finì. « A 
» mio riguardo potreste ceder loro due 
» stanze della casetta che io partendo vi 

» regalai pe’ lunghi , e fedeli servizi a me 
» prestati. » Firmato Caterina Subtenell. 
Ciò. Pangrà , vi ca ssa lettera va no banco. 
( scia stipa J. 

Pan. Gnorsì: nuje nce stammo pittate dinto 
commi a Baveta e Filamone. . .. Cbe d’è sso 
fracasso lloco fora ne ? 

SCENA Vili. 


PULECENELLA po COLANTONIO , e li »tissc. 


Pul. E ch’ha da esse? Colantonio lo mave- 
naro a bapore vo trasì a Sforza ccà dinto. 
Pai». Embè ? 

Pul. Io non l’aggio voluto fa passa. Chisso è 
li’ ordene che tengo. 

Ciò. Colantonio H’avimmo fatto chiammà nuje. 

Pul. E mine l’ avivevo da dì ; vuje non sapite 
comannà . . . 

Pah. Non me fa lo dottore , fallo trasì. 

Pul. Mo ve servo. . . ( s’abbija e ttorna ). 
D. Pangrà , ve l’ avverto \ si lo marenaro ve 
dice gnorsì, vi ca passarrite no guajo... 
Chisso è amico d’ uno che pava li gnernò 
a piso d’oro.. . pe paura de li gnorsì. Sta- 
teve attiento ( frase ) Favoresca. 

Col. Signò , moglierema dice che vuje mine 
volile. Eccome a servireve. 

Pan. Scusa l’incomido... Tu parte pe Gal- 
lipole ? 

Col. Gnorsì 5 ncoppa a la martingana di 
Padrò Vicienzo. 

Ciò. A clie ora? 

Col. Verso il tramonto. 

Pan. Comme va ?.. . tu cammine sempe co lo 
vapore ?. . 

Col. E mino veleggio pe ffà no piacere a 
n’ amico. 

Ciò. Fuorze all’ Augrese ? 

Col. Gnorsì ; mm’ avite a ddà cjuà comanno ? 

Ciò. T’ avria voluto prejà pe na scatola. . . 

Pan. Ma tu parte accossì priesto! 

Col. È l 1 Angrese che porta pressa. 

Ciò. Tene affare de premura a Gallipole ? 

Col. Creggio. 

Pan. Jarrà pe ffà compra d’uoglio mine sma- 
ceno ? 

Col. Pò darse. 

Ciò. Comme se chiamma ? 

Col. Lo nomme veramente non saccio. Io lo 
chiammo Capitanio. 

Pan. Saje da dò vene ? 

Col. Dalle Colonne d’America. 

Ciò. ( alierà J. E quanno è benuto de le cco- 
lonne non pò essere isso. 

Col. Chi ? 

Pan. D. Ciomma credeva che fosse n’ amico 
nuosto de Londra. 

Col. Gnernò $ chisso è stato pe quinnece an- 
ne nel Paraguaccliio. Se nn’ha fatte tornise 
Uà fiora ! 

Ciò. Tu perzò te nce mbroscine ? 

Col. Nce nnustriammo , Signò ! 

Pan. Scusarne , si faggio dato sso ncommedo. 

Col. Chesso che d’è? Mine faccio maraveglia... 

Ciò. Comannace a nuje pure . . . 

Col. Signò , levammo sse parole. Io mmi fo 
un debito qua nn’ accorre .. . di servirve. 
( se nne va ). 

SCENA IX, 


D. GIOMMA , e PANGRAZIO. 

Ciò. È no buon ommo chi! lo strucchione. 

Pam. D. Ciò , sso strucchione rrobba tene 
ncuorpo. Aggio a paura che non ce ha porr 
tale ncarrozza. 

Ciò. E ccomme sì sofìsteco ? 

Pan. Facimmo na cosa... njo chiammammo 
Ninetta , e ddecimmole tutta la nasceta soja. 

Ciò. Tu fusse pazzo? E ssi chella nce lassa? 

Pan. Gnernò, non ce lassa. Ninetta sape che 
l’ aviinmo voluto senape bene , che non T a- 
vimmo fatto maje manca niente. . . 

Ciò. Ma non favimmo mperò fatta tratta co 
nnisciuno. Va curre appriesso a lo cane si 
scappa da la catena. 

Pan. E perzò dammole la libertà. Povera fi- 
glia ! ave dicessette anne, e credo che puzza 
do nchiuso! Mettimmola in esposizione. 

^.io. E ssi se ncrapiccia co quarcuno che non 
le commene! Lo quatro nè ccattivo, mbrum- 
ma ne tene assaie, moschegliune nce ne stan- 
no a bizzeffie... 

Pan. Ninetta n’ è figliola de chesso! E po 
nuje che simmo cecate pe non Ile tenè 11’ noc- 
chie ncuollo ? Nce 1’ avimmo guardata nzi a 
mo... 'Manco ll’aria l’ha bista ! 

Ciò. Aspettammo n’auto ppoco ; siente a mme. 
Chi sa che non se trovasse chillo che 11’ ave- 
va destinato lo Patre ! 

Pan. E ntratarito chella poverella fa funge ? 

Ciò. Oh ! saie? Sta vota la voglio vincere io. 
Ninetta pe ramo non ha da sapè niente... 

SCENA X. 


NINETTA e li stisse. 

Nin. E se io sapesse lo ttutto ? 

Pan. D. Ciò, ll’aje vinta ; mene ne Tallero. 

Ciò. ( Mo è ffritto lo ffegato ). 

Nin. Lo ssaccio da no piezzo die non ve so fa- 
glia. Ma ve sarraggio senape tale, e non dar- 
raggiomajeno passo senza lo consenso vuosto. 

Ciò. Corame ! chillo mpesillo de Marcuccio 
mm’ ha dditto che dormive , e tu nce stive 
a ssentì? 

Nin. Sì , ca sarrà chessa la primnaa vota. Io 
sto secreto vuosto lo tengo fraceto ncuorpo. 

Pan. Benedetta la sincerità ! 

Ciò. (Chessa mine pareva na gnemma gnemma!) 

Nis. Tre bote v 1 aggio ntise leggere chella let- 
tera , che ve portaje lo povero gnore mio ! 
( affritta ). Nn aggio jettate de lacreme! ... 
Ma non ve n’ aggio niaje fatte addonà. 

Ciò. Vi che arte ! 

Pan. Vi che talento ! 

Nin. Mme so stata zitto oziammo; marno 
che sto pe cagnà stato. . . 

Ciò. Tu cagne stato ! 

Nin. Gnorsì , mme marito... 

Ciò. Che faggio ditto? ( a P (ingrazio ). 

Pan. Te mmarite!... E chi te piglie? 

Nin. A D. Pippo. 

Pan. A cchillo sfasulatone ? 

Nin. Justo pe cchesso. Saccio ca na vota fuje 
ricco , ch’è caduto ’nmiseria pe na fallenza 
de lo paté; che sta casa era la soja, che l’ha 
hennuta pe pavà li crediture, ch’è no gio- 
vane d’annore e de stima , e pe sse belle 
qualità che tene mm’ ave nnammorata nfi 
all’ nocchie. 

Cio.Nescia me! e tu comme canusce a D. Pippo? 

Nin. Lo canosco da cchiù de quatt’ anne. 

Pan. No, le cautele noste hanno fatto effetto. 

Ciò. E addò ll’aje visto? 

Nin. Apprimmo lo vediette ncollegio; po l’ag- 
gio visto ajersera da la fenesta, e mo nnante 
ccà ncoppa, 

Pan. Misericordia! D. Pippo è stato cca ncoppa? 

Nin. Gnorsì, ha parlato co la gnora , e mm’ha 
dette dente cose azzeccose. Lo scasato se vo 
accidere pe mme , e io pe non lo fà accidere 
mme lo sposo. 

- Pan. E tu, vecchia pazza, aje tenuto mano a ssì 
vituperie? 

Ciò. Oje, Pangrà, non me dì vecchia pazza 
che faccio lo quarto sa ? Lo pazzo sì stato tu 
che te sì fidato de Marcuccio, e de Pulece- 
nella. Olisse nce hanno tradute. Chisse mme 
nce hanno carnata ! 

Pan. E quann’è cchesso, mo tutte fora da 
chesta casa. 

Nin. Gnore mio, non ve pigliate collera. Mar- 
cuccio, e Pulecenella non ce cor pano. Songo 
stata io*, io n’aggio avuto besuogno de lloro. 
Ma non darraggio no passo senza lo con- 
senso vuosto. 

Pan. D. Pippo non te commene, 

Nin. Ma io D. Pippo mme sposo. 

Ciò. Pateto t’ha destinata a u’auto. Nc’è tanta 
na prommessa scritta a lo socio sujo, L’a- 
vimmo trovata dinto a chillo cascettino. 

Nin. Yuje mme polite fa piezze piezze, ma io so 
rrisoluta*, o D. Pippo o la morte. Nce n’aggio 
dato parola. Ma non darraggio no passo... 

Ciò. Senza lo consenso nuosto? 

Pan. Chesta ino mme fa schiatti na vena mpiet- 
to!.. Non ne pozzo cchiù! Vorria che quar- 
cuno mme venesse pe nnante pe sfoga sta 
bile che mme strafoca. 

4 

SCENA XI. 


D, 4NSELM0 , e li stissc. 


Ans. Eccome ccà. 

Pan. ( co (irraggia ) Nota, justo a Itiempo.... 

Ans. V’ aggio portato lo strummolo... 

Pan. Nfronte. 

Ans. Lo strumiento de cesa , de cesare, de ces- 
sione... 

Pan. E bà a mmalora ! Io sto co li fiate nzì al- 
ruoccbie, e chillo se nne vene co lo strum- 
molo, co cesa , co cesare! e non se fa matina 
pe mmatina na nzaponata a la lengua ! 

Ans. Chesse mo so ppapere?.. 

Pan. No, so guaguine. 

Ans. So pparole da dirse a n’ommo pruno... 
a n 1 ommo prubbeco ? 

Pan. Nota, non te fa sotto ca te rompo le ber 
tri a te. 

Ans. Tu che ri;ogna ?... 

Pan. Vattenne. 

Ans. Che rrompere?.. 

Pan. Non te ne vuoje j tu ? E mine ne vado 
io. C frase ) 

Ans. Vi sì chessa è mmammeta , e mmaniera ? 

Ciò. Via mo , compiatiscilo. Lo poverommo 
sta co auto ncapo. 

Nin. Jatele appriesso. 

Ciò. Gnorsì, ca doppo quaccli’ora Ile passa. 

Ans. Io non Loglio aspetta no micco , no mi- 
neco, no minuto. Mo voglio esse pavone... 
voglio esse pavato. Non ce so cchianche, non 
ce so ccliiacchiere. Isso min’ ha da pavà. 
( frase ) 

Ciò. Che nne dice eh? Chesso è chello che 
t’avimmo fatto? A /Farce piglia tanta collera ! 

Nin. Ma pecche? Pe n’accasione che mme 
manna lo cielo , pe mme fà contenta ? 

Ciò. BeU’accasione!... No falluto... no muorto 
de famma. 




X 

SCENA XII, 


PULECENELLA, D. CESARE eje stesse. 

Pul. ( da dinto ) Io te dico che non se passa, 

Ces. Vi comme parie! co mmico! 

Pcl. Parlo corame se commene. . Chisso è IFor- 
dene. 

Ces. Pe mrae nc'è porta aperta pe ttutto. 

Pcl. Emhè fa lo fatto tujo. 

Ces. ( Vedimmo de servì Bettina). Mme ugrino 
a D. Ciomma anzi a nterra , e baso la mano 
a sta puca d' oro... 

Nin. Scostate , scò ; non mme fa vommecà ! 

Ces. Ma n’atto de respetto... ( va pe Ile piglia 
la mano ) 

Nin. Vi ca te mollo no schiaffo sa ? 

.Ces. Ebbiva! accossì vonu’ essere le figliole. 
Risolute , e mmanesche. 

Ciò. Padron mio , vuje cbe pretennite da ccà ? 
Site capitato propio ntiempo. Io sto co ^i 
cancbere mieie !.. 

Ces. Avite cancheri? E stateve allegramente. 
Ccà sta D. Cesare Scognamole pe buje. Spe- 
rammo a lo cielo che passarrite priesto no 
guajo pe ve fa bedè chi songo io. Vuje site 
na donna rispettabile, meritate tutto, e io 
ve so benuto a proteggere. 

Ciò. A tte chi te canosce ? 

Ces. Non me canoscite? E ll’auta sera si nera 
pe mme , sta povera figlia avria passato no 
guaio. Quatto perzone armate volevano dà 
ncuollo a lì seggettare pe se la pizzicà , e io 
nne le mannaje co le ccapo rotte a la casa. 

Nin. Ah ! ah ! tu sì chillo ch’aviste cierte pre- 
tate dinto a li filiette da Marcuccio lo giac- 
chettiello ?.. 

Ces. Signori, non me facite parla... io respetto 
il sesso. Sso giacchettiello è buono p’ aute 
ccose. 

SCENA XIII. 


MARCUCCIO e li stissc. 


Mar. (faccnno lo bruttonc ) Pecche sò buono? 
Sentimmo ? 

Ces. Io saccio tutto. 

Mar. Tu cli’aje da sa pò li muoflfe de mamma - 
ta? (se fa sotto e Cesare scappa ) E pec- 
che fuje? 

Ces. Io mó mme pozzo sporcà le rumano co no 
moccosiello ? 

Mar. Tu mm’aje ntaccata la ripetizione, e tte 
ne voglio fa allicordà rumente campe. Scia- 
ne abhascio , se sì omino. 

Ces. Signò, costui mme cimenta. 

Mah. Tu t’ aje da disdì; pe qual’aute ccose sò 
buono? Parla. 

Ces. Embè nejame che tu portaste dudece pezze 
a D. Pippo a nomine de cliella Signorina ? 

Ni*. E a te che te mporta? Non so padrona 
de spennere li denare mieie cornine voglio ? 

Ciò. Uh ! faccia mia ! 

Nin. Ne, Polecenè , è chessa la consegna che 
t 1 ha data la Gnora ? 

Pul. Consegna ! inaie tale cosa. Nisciuno 
mm’ ha consegnato niente. 

Nin. Ccà non ce avea da passa manco n’arma. 

Ciò. E tu mme faje trasì sta fi uva de peribissoi’ 

Pul. E quanno sì peribisso, minarcia fora... 

Ces. D. Ciomma scherza. 

Ciò. Io nò scarzejo... si resiste jetlalo da coppa 
la funesta abbascio. 

Pul. E gliiammoncenne. 

Ces. Polecenè , tu sì buono pe sta sotto le 
ffenesle, capisce? Pe tenè mano a D. Pippo... 

Nin. Io mo lo strozzo!.. 

Ces. Pe flarlo trasì ccà ddinto , farlo dormì co 
ttico, e sbertecellàle ffigliole; senza pensa che 
D. Pippo è no muorto de famma, no vaga- 
hunno.... 

SCENA XIV. 


J). PIPPO, e ditte. 


Pip. Ne? chi è vagabunno? . . Chi vo sberte- 
cellà le figliole ? 

Ni». Uh! D. Pippo! ( attera ) 

Pul. Mo simmo tutte. 

Pip. Siente, grannissimo marmottone , si no 
, rispettasse la casa de D. Ciomma , a cche- 
st’ ora t’avria sceppata ssa lengua de ser- 
pente da dinto a lo radecone !.. 

Ciò. Non me pare che la respiette tanto, D. Pi, 
mm’ avive data parola... 

Pip. De non mette cchiù pede cca ncoppa ? . . 
Gnorsì^lo saccio... Ma io so stato costretto... 
d’avvisareve... 

Ces. Scuse , D. Ciomma... preteste... 

Pip. Comme ! tu manco t’arrienne?.. ( lo se - 
cuta ) 

Ni». D. Pi, lasselo ì , te ne prego io... 

Pip. ( se ferma ) Ubbidisco. 

Ces. Tu chesso ive trova nno.... 

Pip. ( nzorfato ) Auf!.. Ommanco permetti- 
teme de Ile fà fregole fregole chest’allicca 
sapone. ( II' afferra la spala ) 

Ces. D. Pi, pe sta vota perdonarne.. ( se adde- 
nocchia ) Non dà sso smacco a la mia fur- 
minante. Aggio fatto male , è bero *, ma la 
vi ( caccia ria pezza ) cbessa nce corpa. 

Pip. Na pezza! 

Ces. Me 1’ ha data la nnammorata toja pe ffà 
mette ntressidie... 

Nin. Nnammorata? ( /furiata J Viene cca... 
( afferra D. Cesare ) Mo confessa... chi è 
ssa nnammorata? 

Ces. La nepota de lo notaro. 

Pip. Non lo credite... 

Nin. Non credo a tte, birbante tradetore! . . 
Mo vattenne da ccà, tu, e ss’ auto fauzo de 
criato mbroglione!.. 

Pul. Bona notte! 

Pip. Ma siente... 

Nm. Vattenne , ca cbiammo lo gnore... 

Ces. Mo ve servo io... D. Pangrazio ascite ccà 
fora.... 

SCENA XV. 


D. PANGRAZIO , D. ANSELMO, e li stisse. 


Pan. Ch’è stato ?.. Uh! ccà nc’ è lo mercato 
ncasa! 

Ans. Signori, ch’avite?... ( a Ninetta J 

Nin. Sciti! pe la faccia toja , tu e jessa. 

Ans. Vuje stissevo mbriana... mbriaca? 

Nin. Lo mbriaco sittu... 

Pip. Auf! tutto pe ccausa toja ( afferra pc 
ccanna D . Cesare e lo aatte ). 

Pul. E io che so ciunco ? ( lo aatte ) 

Mar. E io purzì nce ne voglio na refola. 
( lo aatte J. 

Ces. Ajutateme. . . . ellisse mm’ accidono. . . 
Nota, chiamma la guardia. 

Ciò. Pangrà valle sparte . . ca mine vene na 
chelleta. . . 

Nin. Bella guapparia ! tre contea a uno. 

Ces. Nota , fuss’acciso, chiamma la guardia... 

Pan. La guardia ntiempo !. . . e che steva de- 
reto a la porta? 

( Nsentì ca vene la guardia Pippo , Pole- 
cenella, e Mar cuccio lassono D. Cesare 3 
c f e 8 n °no d' esse state yattute J. 

SCENA XVI. 


N’ AFFICIALE co ddoje guardie , e li stisse. 


Pjp. Siguor affidale , chisso ccà ( D. Cesare ) 
va nquietanno le ccase. ( Asseconna si no 
sì muorto ). 

Pul. Nce ha paccariate a quante simmo. 

Mar. Se la voleva piglia co na criatura . . . 

( asseconna ). 

Ces. Signor ufficiale ho scherzato... 

Pul. Gnorsì , avimmo pazziato . . . ( Mme ne 
so bisto bene ). 

Ai-f. Chi è il padrone di questa casa ? 

Pan. Songo io pe servirvi. 

Aff. D. Pangrazio Cocuzziello ? 

Pan. Cocuzziello gnorsì. . . Ma ve prego non 
facimmo pubblicità. 

Aff. Ci ho pensato. La carrozza è giù che 
vi attende. 

Pan. (" abbellito J A chi ? 

Aff. A voi !... Seguitemi siete arrestato. 

Tutti. Arrestato ! 

Ciò. E pecchè? 

Pan. Che aggio fatto ? 

Aff. Lo domandate a me ?.. . Seguitemi vi 
prego , non mi obbligate ad usar la forza. 

Pan. Gnernò ; (s’è ammaturato lo piro ! ) 
(Se nriesce mmiezo a le gguardie , e /’ Affi- 
dale. D. Ciomma sbatte ncoppa na seggia, 
Ninetta V assiste , e II * aule restano annuis- 
se. Quatro ! ) 

Ces. N’ avite voluto accettà la mia protezio- 
ne ? E tteniteve cbesso. ( se mette un’aria 
di bruttone e se nne va. Se cala subeto lo 
sipario J. 


Scompetura dell’atto secunno. 

ATTO TIERZO 


SCENA PRIMMA. 

BETTINA , e MARCUCCIO. 


Bet. E minò cornine sta ? 

Mar. Sta pe quanto vale, mmaressa ! Na sim- 
peca la lassa , e na commurzione Ile vene. 
Auf ! addò Ile steva stipata ssa chioppeta !.. 
Ma saje chi nce corpa ?. . Chella schefen- 
zosa de Menechella. 

Bet. La guantara ! 

Mar. Gnorsì 5 ajere venio Colantonio lo ma- 
rito da fora , dette tavola a no Capitanio 
Angrese che ghieva spierto justo pe trovà 
D. Pangrazio , e Ile fice lo trainiello. 
Bet. Menechella è stata senape na mala fer- 
cola. N’ ha rrecevuta n 1 arucazione civile. 
La rapa pò arreventà rosa? Gnernò. . . . 

Ma dimme , sso patrone tujo eh’ ha fatto 
p’ essere juto dinto se pò sapè ? 

Mar. A mine non commene de parla, sore 
mia. Se tratta de mmicidie esteri, e de furte 
casarinole. L’affare fete de chiappo. D. Pan- 
grazio s’ è ngrassato dinto a lo sango de 
ll’aute... Ma io mangio lo ppane suio , 
e m’ aggio da sta zitto. 

Bet. Faie buono ; non ffà appura niente a 
nnisciuno. ( redenno ). 

Mar. Tu aje da vedè quanta gente nce va 
pe ssotto! 

Bet. Addavero ?.. Io mo so benuta pe ffà 
na viseta a D. Ciomma , avesse a passa 
quà guajo? 

Mar. E tu che nc’ intre ? Lo Capitanio che 
11’ ha fatto carcerà s’ ha portate co isso tutte 
le ccarte , e li testimmonie. 

Bet. E quann’ è chesso , vuò passa l’amma- 
sciata ? 

Mar. Mo , e che pressa tiene ? Mmiezo a la 
tempesta che nc’ è assommata ncuollo, vedo 
spuntà na stella che mme schiara la vista, 
e tu mme ne vuò manna ? Non va bene. 

Bet. Uh te te ! li pulece purzì ha ano la tos- 
se ! E pigliateune scuorno ! 

Mar. Io mme ne grolio anze... 

Bet. Va , ninno mio, va a porta la mma- 
sciata ; si no a chisto passo me ne torno, 
e bonnì. 

Mar. Gnernò , non ve ne jate ; mo ve ser- 
vo (Mm’ha chiammato ninno saio!) ftrasej. 

Bet. Vi che affetto portano a li padrune sti 
mangia pane ! chille diuto a li guaje , e 
lloro co lo verrizzo ncapo! Io mo deva 
udienza a isso!... Io che so stata... 


•WWW®** 



SCENA IL 


NINETTA, e la stessa. 


Nin. Chi è che ho visitò ?... Uh ! Bettina! 

J3et. Ninetta! ( Addonea essa eia sbri fila ? ) 

Nin. Tu cornine ceà?.. Fuorze aje saputo le 
disgrazie de sta casa ! 

Bet. Guorsì ; voleva fa n’ attenzione a la 
gnora vosta ! ( co aria J. 

Nin. Mo s ’ è appapagnata no poco... 

Bet. Embè non la voglio disturba. .. scusate. 

Nin. Che d’ è ? Te ime vaje ! 

Bet. Gnorsì... aggio che ffà. (c.o mala razia ) 

Nin. Ne , Betti , chi t’ha storzeMata ? Doppo 
quatt’ anne che non ce simmo cchiù biste, 
rame truove, e non me daje manco n’ab- 
braccio ? 

Bet. Po se nne parla. ( Io mo abbracciava 
ssa tradi torà ! ) 

Nin. Non c è cche ddì ; li guaje scommo- 

gliano la zella a li fauze amice. Ncollegio 
pe sette mise nce simmo spartuto lo suon- 
ilo , e mmò ! 

Bet. Ninè , non me fà parlà ; miettete la 
mano a la coscienza , e bedarraie la fauza 
amica chi è stata. 

Nin. Tu fusse venuta ccà ncoppa pe mm’in- 
surdà ? 

Bet. Nce so benuta pe ubbedì a ziemo D. An- 
sermo... 

Nin. Lo notare ? ( se scosta ) Gomme tu sì 
la nepote... 

Bet. De lo notavo , gnorsì. 

Nin. E a mme chiamme fauza ? Io non vaco 
Jevanno li nnammorate a nnisciuno. Io non 
dongo piezze de dudece cai’rine a li guappe 
pe fili mette lo scompiglio a le ccase... Pe 
ccausa tòja è sagliuta ccà ncoppa la guar- 
dia... ( (fuasc chiagncnno ) e min’ ave car- 
cerato lo gnore. 

Bet. Sso gnore a posticcio se sape pecche è 

. ghiuto dinto, se sape. E pe tte se pò cbiam- 
mà na fortuna. Accossì sì libbera , e te 
puoie sposa cbillo vota bannera che m’ ha 
traduta. 

Nin. A chi ? sia tutto lo tujo. 

Bet. Se ! non ne voglio , projemello. 


Digitized by Google 



9 2 

Ni». Oje , Betti , parla comme se deve ca si 
no noe guastammo addavero. Io sto co na 
cimnia de scerocco nfi all’ uocchie. Tengo 
auto ncapo. Io non sapeva che D. Pippo 
se sgargiasse co ttico. 

Bet. No lo ssa pive ? E l’appizzaste 11’ uocchie 
nfaccia nzì da quanno lo mpiso mme ve- 
neva a trova ncolleggio ? Io da tanno non 
1’ aggio voluto cchiù pe denante. E ssì lo 
vedesse mrnocca a no cane non le dirria 
manco passe Uà. 

Ni». Te pozzo credere? 

SCENA JH. 


,PXJ LEC EN ELLA e le stesse. 

Pul. Signori , gite voluta dinto , s’ è scetata 
la gnora. 

Nin. Justo justo mo la può vedè... ! Va, Betti, 
non te fa chiù prejà... Gomme si cocciuta. 

Bet. Sa pecche hengo ? Pecchè ziemo mute 
1’ ha commanato. 

Nm. Tant’ odio tiene co mmico ? 

Bei. Se ! mo te voglio fa n abballata nnante 
pe chello che m’aje fatto? (frase nzorfata ). 

Nin. Vi cornm’è pontigliosa.stasbriffia! (trasej 

Pul. E cchest’ aute ddoje che hanno ? Mma- 
lorat! into a sta casa primmo nc’.è stata na 
guerra punica, e mmo na guerra civica 1 
E ntratauto chillo povero D. Pangrazio 
sta facenno le ppose. Mo che simmo state 
a trovarlo io e D. Pippo nce ha fatto spi- 
rata de paura !.. Sta co dduje uocchie da 
•fora... cioè si no sbaglio era uno..,. 


Digitized by Google 



SCENA IV. 


COLANTONIO MENECHELLA , e lo stisso. 


Men. Pulecenè , te so schiava. 

Col. A la razia. ( co arrangia ) 

Pul. Chessa è razia de raiedeco. 

Col. ( c. s. ) Spicciamraoce , e non mi fate 
osservazione. 

Pul. E che buò da me ? 

Col. Avimmo da parla a D. Ciomma. 

Men. Pe ccose de molta premura. 

Pul. D. Ciomma sta poco bona. 

Col. ( nzorjaio ) Non me n’ importa. Essa 
mm’ ha da sentì, (forte ) Ccà se tratta de 
stima. 

Pul. Guè, n’ aizà la cascetta. Nc’è la malata 
ncasa te rebbleco. 

Men. Lo cielo la castiga pe cchello eh’ ha 
fatto. A credere che maritemo avesse ac- 
cusato a D. Pangrazio ! Sciù ! 

' Col. A ntaccà la faccia a n 1 ommo d’ anno- 
re ! A uno cresciuto dinto a lo carbon fos- 
sile ! 

Pul. Tu può esse stato cresciuto purzì dinto 
a la moniglia , io n’aggioche te fà. D.Ciom- 
ma tene auto ncapo. Ccà se tratta , Signure 
mieie , che lo marito He sarrà mpiso pe 
grazia , e jessa sarrà sotterrata viva dinto 
a la penitenzia. 

Col. Gnernò, lo caso n’è accossì desperato. 
Io ne saccio quaccosa. 

Pul. Ma non può sapè tutto. D. Pangrazio 
4o anne arreto ammazzale tre Angrise che 
ghiettero a la locanna soja , e 11’ arrobbaje 
duje o tre miliune che chille scasate ave- 
vano portate dinto a no cascettino pe s’ac- 
cattà 11’ uoglio. 

Men. Oli ! 

Pul. E non contento de chesso affogaje na 
povera criatura senza mamma, e po sse la 
facette passa pe figlia. Si chesse non so 
ccose de chiappo , è finito lo munno. 

Col. Chi t’ ha dato a rrentennere sse fan- 
donie. 

Pul. E ha ca so frantonio ! 

Col. Lo fatto vero lo saccio io. L’acciso fuje 
uno sulo. 

Pul. Nce fuje l’ acciso ? E nce ha da esse 
lo mpiso. La Jostizia ha dda fà li curze. 

Col. Lassarne parla a D. Ciomma. Co ttutto 
che min’ ave affeso , io la voglio ajutà. Che 
te cride ? Io so capace de fa saglì l 1 An- 
grese ccà ncoppa ! Voglio dà n’ asempio ! 
pe ffà vedè chi è Colantonio Savorra. 

Men. E ghiammoncenne. ( lo piglia pe mmano 
e trasono ). 

Pul. Oh ! chi passa ? L’ entrata è prubbe- 
ca!.. E pò mme zucano co la consegna!,. 
Ma sì nisciuno mme prezza. ( s abbi] a ) 

SCENA V. 


D. PIPPO, PULECENELLA, indi il CAPITANO 
KLOMMER. 

Pip. Ehi ! Pulecenè ? 

Pul. Chi è?.. Oh! n 1 auta vota?.. D. Pi, 
mo sì troppo !.. 

Pip. Statte zitto; mo mine ne vado. Quanto 
mme faje no piacere. 

Pul. E che buò ? 

Pip. Mai aje da fà parla na perzona co Ni- 
netta. 

Pul. Gnò ! 

Pip. Lo capitano Angrese. 

Pul. Sì contento tu?.. E dallo passa. ( Mo 
besogna stà attiento ). 

Pip. Favorite, signò ; st 1 amico ve servarrà. 
Io v 1 aspetto abbascio ( iesce ). 

Càp. Va bene. Oh!., tu mi conosci? 

Pul. Gnernò. 

Cap. Io sono l’ Inglese, 

5 

Pul. Gnernò. 

Cap. Quello che tu vedesti jer sera. 

Pul. Gnernò. 

Cap. Che ti regalò una borsa... 

Pul. Gnernò. . . priesto mollatemenne mo 
n’ auta. 

Cap. E perchè ? 

Pul. Pecche ncagno de duje v’ aggio ditto 
quatto gnernò. 

Cap. Ho capito... bravo!... Ma sai adesso 
che voglio ? 

Pul. Vuje volite parlà a Ninetta ? 

Cap. ( con umore ) Chi è questa Ninetta ? 
Chi ti ha parlato di Ninetta? Come ci en- 
tra Ninetta ? Io bramo di veder Sofia. 

Pul. Capita , non ve nzorfate. Ccà sta Zofia 
non ce sta. 

Cap. Come non ci sta? Vi deve essere. È 
inutile che ine lo neghi. Io lo so di certo 
( sdegnalo ). 

Pul. (Tu vi comm’ è pastuso ! ) 

Cap. Una giovane bella, per quanto mi han- 
no detto, deH’elà di circa diciassette anni, 
cresciuta in collegio... 

Pul. Mo v’ aggio afferrato. E mme 11’ avis- 
sevo ditto apprima eh’ era stata ’ncolleg- 
gio. Gnorsì $ dinto sia : mo la chiamino. 

Cap. Senza che se n’accorga... 

Pul. D. Ciomma ?.. N’ avite appaura. Chella 
sta cchiù da Uà ; che da ccà !.. ( M’ ha 
fatto suda na cammisa pe capirlo) (trasc). 

Cap. Con quanto piacere vedrò questa cara 
nipote ! Io debbo farle da padre ! E chi 
sa che da lei non possa aver qualche mi- 
gliore indizio ! È vero eh’ essa allora... 




K 

SCENA VI. 


BETTINA, e detto. 

Bet. Eccome ccà 5 chi mina vo ? 

Cap. ( da sè compiaciuto ). Capperi 1 

Bet. Vosta serva. ( se ngrina J. 

Cap. ( c. s. ). È molto bella mia nipote 1 

Bet. ( Chisso non tene lengua ). 

Cap. Io non mi sazio di rimirarla. ( c. s. ). 

Bet. ( Embè parlammo nuje ). Ne , Signò , 
pecchè mme tenite mente accossì fitto fitto? 

Cap. E non l’indovini? La voce dunque del 
sangue parla così poco al tuo cuore ? 

Bet. Che ssaccio io mo ?. . Lo core mme dice 
quaccosa. 

Cap. Abbracciami dunque. 

Bet. ( scostannose ). Gnernòj chesso non va 
bene. 

Cap. Bravai Mi piace la tua verecondia. 

Bet. Signò, non parlate sparo. Io songo na 
figliola educata. So stata ncolleggio. 

Cap. Lo so 5 me l’hanno detto.... Almeno 
vieni qua 5 siedi vicino a me 3 te ne prego. 

Bet. Pe non fà mala creanza... ( Chisso che 
ho da me ? ) ( s’ assetta ). 

Cap. Tu già non mi conosci ! Non sai chi 
sono ? 

Bet. Gnernòi 

Cap. E ti ricordi tuo padre ? 

Bet. Mme l’ allicordo comm’ a no suonno. Io 
era peccerella quanno lo perdette. 

Cap. E sai chi ne fu l’ omicida ? 

Bet. Comm’ avite ditto ? 

Cap. Sai chi lo togliesse di vita ? 

Bet. Signò , fuje lo miedeco ; chesso mme 
l’ allicordo. 

Cap. (" rabbioso ). Ah ! così ti hanno dato ad 
intendere ? 

Bet. Che ssaccio?.. (Chisso mme fa speretà 
de paura ). 

Cap. E il cassettino pieno zeppo di oro , e 
di polizze ? 

Bet. Vuje qua cascettino? Qua polese? Paterno 
poverommo morette chino de zelle. 

Cap. Zelle ! Che sono queste zelle ? 

Bet. Signò , vuje 11’ avite da sapè. Non me 
facile lo locco. A llengua nosta li diehbete 
se chiammano zelle. 

Cap. ( furioso ). E mio fratello avea debi- 
ti ?.. Ecco ecco scoperta la scelleraggine di 
questi mostri. 

Bet. ( Mamma mia ! ) ( se sose , e ffuje ). 

Cap. Per usurparsi le tue ricchezze ti dissero 
che tuo padre fosse morto povero!... ( si 
alza ). Ma non temere, io ti vendicherò. 
Son venuto dall’ America apposta. Statti 
allegraj gli assassini saranno puniti, e tu 
sarai ricca e felice , nipote mia. 

Bet. Comme ! Io ve so nnepote ? Signò , vuje 
pigliate qua quicquaro. Io non tengo auto 
zio che D. Anzermo... 

Cap. Che sento ! Tu dunque non sei Sofia 
Klommer ! 

Bet. Vuje qua gliuommero jate mbroglianno? 
Io mme chiamino Bettina Racanella. 

Cap. E come va quest’ equivoco ? 

Bet. Addimannalelo a D. Ciomma ; la vedite 
Uà, mo vene da chesta via. 

Cap. La scellerata moglie di D. Pangrazio? 
( con ira ). 




Digitized by Google 



io3 


SCENA VII. 


D. CIOMMA appojata a COLANTONIO , e a NINETTA 
MENECHELLA c li stisee. 


Ciò. Sine , sine... ( ajfannanno J. Tu mm’aje 
d’ajutà. 

Cap. ( Qui Colantonio ! ) 

Ciò. Lo Cielo mme t 1 ha mannato. ( a Colan- 
tonio ). 

Nin. Dateve coraggio, gnora mia! 

Cap. ( piano a Bettina ). Quella sarà dunque 
mia nipote ? 

Bet. Accossl credo. ( il Capitano la guarda 
con tenerezza J. 

Ciò. ( chiagnenno _). Io voglio a Pangrazio... 
Io comme faccio senza a Pangrazio ?... 
Gioja mia ! Chi mme V avesse ditto ? 
Men. Assetta teve. ( piglia na seggia ). 

Nin. Arreposateve no poco. 

Col. Vuje sbattite comm’ a na tenga. ( la 
fanno assetta J. 

Ciò. Accossì pozza sbattere chillo Capitanio 
fauzo di’ è benuto pe l’ arroina de la casa 
mia. 

Cap. ( si fa avanti ). Mille grazie. 

Col. ( a Ninetta ). Uh! cancaro lo capitanio 
sta ccà ! 

Nin. Ziemo ! ( altera ). 

Ciò. Ah ! vuje site lo Capitanio ? 

Nin. Stateve zitto p’ ammore de lo Cielo ! 

Ciò. Comme m’aggio a sta zitto? Pecchè m’ag- 
gio a sta zitto ? Sso tradetore senza raggione 
m’ha carcerato maritemo. ( forte ). 

Cap. Egli mi ha ucciso un fratello. ( furioso J. 

Ciò. Ave acciso lo... oh! mo lo ddeceva. 

Cap. 11 padre di questa infelice , ( prende Ni- 
netta per mano ) per usurparsi le sue ric- 
chezze. 

Nin. Gnorezio mio , n’ è bero. Crediteme 
pe sto primmo abbraccio che ve dò. Tanto 
D. Ciorama che D. Pangrazio so perzone 
dabbene. Mm' hanno amata sempe comme 
a (Figlia , anze cchiù de figlia. De lo ca- 
scettino che He consegnaje lo gnore, nn’han- 
no fatte acquiste pe me. 

Ciò. E purzl de sta casa , che nce avimmo 
accattata . 

Men. È lo vero è lo vero. 

Bet. E ziemo io notaro ha fatto lo strumiento. 

Ciò. (forte ). Nuje simmo gente d’ annore. 
Tenimmo la coscienza mpietto. Lo Cielo ve 
po dì quant’ avimmo chianto lo frate vuo- 
sto , quanno doppo averce consegnata sta 
criatura non tornaje cchiù. Partette de pi’es- 
sa pe Nnapole, e chi sa che pe minare !.. 

Cap. Queste ragioni le direte al giudice... 

Nin. Gnorezì , faciteve capace ! 

Col. Capita, D. Ciomma è na buona donna. 

Men. A no besuogno se presta. 

Ciò. ( strillando ). Io so ccanosciuta nzl dinto 
Ngritterra. Sta lettera è de la meglio Mi- 
lorda Angrese. Mme la porta je lo stisso fra- 
te vuosto. Leggite , schiarateve la vista. 

Gap. ( legge la soscrizione J. Caterina Subte- 
nell ! ( sorpreso J. 

Ciò. E de li meglio Sottanielle de Londra. 

Cap. ( legge sommesso ). Ho piacere di avere 
avuto questo documento nelle mani, (con- 
serva la lettera e da se ). Comincio a du- 
bitare che non fosse stato vero quel naufra- 
gio.. ( alto ). Colantonio , vieni con me. 

Col. So llesto. 

Ciò. Capita , la lettera. 

Cap. A suo tempo Y avrete. 

Ciò. ( minaccianno J. JNinè, fatte dà la lettera. 


Digitized by Google 



io6 

Ni». Gnorezì, ve ne prejo... facitelo p’am- 
more mio ! 

Cap. Ma se mi serve ? 

Ciò. La lettera serve a mme. Aspetto ccà D. 
Ansermo pe la fà presenta a lo Jodece di- 
struttore. 

Cap. Gliela presenterò io medesimo. 

Ciò. (se soscnzorfala). Capità, damme lalettera, 
o nce faccio nascere n’aggrisso ccà ncoppa... 

Cap. Oh ! questo è troppo , signora ! ( con 
risentimento ). Io compatisco alla costerna- 
zione in cui siete. Ma questa non può darvi 
ragione di far onta alla mia probità. Sono 
Inglese, e per conseguenza un uomo di ono- 
re , incapace di ricorrere ad indegni artifizj 
per abusare dell’altrui confidenza!.. Voi mi 
avete offeso , vivamente offeso... Ma mi ven- 
dicherò... la mia vendetta sarà solenne , e 
dovrà farvi arrossire! Così , spero , impare- 
rete meglio a conoscermi... ( stringe la inano 
a Ninetta ). Addio. ( parte ). 

Ciò. Scasata me ! 

1S t in. Colantò , arreinmedia tu. 

Men. Sine, marito mio, chesso nce trovammo 
a sto munuo. 

Col. Lassate fà a me. Pe n’ opera generosa io 
non ho bisogno di speroni. ( se ime va ). 

SCENA Vili. 


D. CIOMMA, NINETTA, MENECHELLA, 
e BETTINA. 

Ciò. Testemmonia vostra! Vuje mme farrite 
dà cunto de lo contenuto de la lettera. 

Men. E nnuje mo che sapimmo sso contenuto 
che fosse ? 

Ciò. Ve lo ddico io. 

Bet. Pe mme m’ aggio da consiglia primma co 
Ziemo. 

Ciò. E Zieto è n’ auto fede d’ aluzzo. Da trej’ 
ore che 1’ aspetto co le ccarte , e non s’ ha 
rutto ancora lo cuollo. 

Bet. A buje tutto ve commene... 

Nin. Agge prudenza, Betti. 

Ciò. ( forti ). Marcuccio , Polecenella , ... 
addò se so nforchiate ssi mangia pane? Mme 
portassero maje na resposta! Marcuccio, Po- 
lecenella dico. 

SCENA IX. 


MARCUCCIO , PULECENELLA , e le stesse. 

Pun. Mo mo!.. e Lolite dà tiempo ? 

Mar. Cca ddinto non c’è n’ ora , no minuto 
d’arrecietto. ' 

Ciò. LI’ avarraggio da dà lo riesto !.. 

Pul. E zitto mo!.. Che Lolite ? 

Mar. Comannate. 

Pul. ( scostannolo ). Non te fa sotto, scostu- 
matiello. Tocca a me primmo. 

Mar. ( facennose sotto ). Gnernò , la padro- 
na ha chiammato primma a Marcuccio. 

Pul. ( c. p. ). La padrona è na nzallanuta. 

Mar. C c. s . ). La padrona po fà chello che hò* 

Pcl. Vattenne; io so cchiu Leccliio de te. 

Mar. E io sò cchiù lesto quanno voglio. 

Ciò. Mo l’ afferro capo e capo , e mme la scon- 
to co 11 oro ! 

Ni». E lassa parlà a Pulecenella. Isso è de 
mano. 

Pul. E busso. Jate decenno, Signò. 

Ciò. Aje veduto a Pangrazio? Poveriello! che 
ddice? M’ annomena sempe mine smaceno ? 
Sape che io lo chiagno a selluzzo? Parla j 
fatt’^ascì lo spirito. 

Pul. Mo, D. Ciò, mo ve conto. Io songo 
juto... 

Ciò. (senza aspetta se vota a Marcuccio ). E 
tu, lazzariello, aje trovato lo notare ? Ll’aje 
ditto che henesse mò ccà ? Che ccà se corre 
pe hecenzone ?... Respunneme, o te scogno 
li diente. 

Mar. Io lo notaro non l’aggio asciato... Ma 
pe quanto min hanno ditto a la curia... 

Ciò. ( come sopra ) Aje visto, Betti , si ag- 
gio tuorto ? Po songo io po... Sapisse om- 
manco addò se pò trova ? 

Bet. Sentite : quann’ isso non se trova a la 
curia... 

Ciò. ( c. s.) Menechè , lo core che te dice? 
Mariteto farrà capace a lo Capitanio? 

Men. Pe mmaritemo ntanto... 

Ciò. ( abbracciannola chiagnenno ) Ninetta 
mia, tu schitto mmiezo a l’ affliziune... 

Pul. Ecco ccà lo notaro. 

SCENA X. 


D. ANSELMO , e li stissc. 


Ans. D. Ciò, min avite fatto sta mpettola... 
mpedito tre ore a la curia , e nn' aggio 
visto nisita, e n’ aggio visto nisciuno. 

Ciò. Comme !.. 

Mar. Si nota, non facimmo lefreche. Tu a 
la Curia non ci jere. Te stive refocillanno 
fuoi’ze... 

Pul. Io saccio addò se la fa D. Ansermo., 

Bei. E non perdite chiù tiempo mo ? 

Anl. Sì, facciata.... facciommo.... facimmo 
priesto. LTaute ccarte addò stanno ? 

Ciò. Le tengo dinto. Venite commico ( s'abbìa) 

Men. A me dateme licienza , Signò. 

Ciò. Fa 11’ ore toje ; m’ arracomanno. 

Men. Resta a piso mio. ( se nne va J. 

Ans. E tu Betti , famme no piatto... no pia- 
cere. Va a la casa e portarne lo stucchio. . . 

io strumiento che sla ncoppa a lo bu... 
bu.. bu... 

Pul. Alleramente , mo accommenza lo spa- 
ratorio. . . 

Bet. Ncoppa a lo burò ? Aggio ntiso. Con 
premesso. ( se ne va ). 

Ciò. Nota , bene mio , e comme sì Uuongo. 
Spicciate ( trasono nzieme ). 

Ans. Io sò ccane, io sò ccà asso... a Sessa... 
a sservirve. 


— ««toWX 

SCENA XI. 


NINETTA , PULCINELLA , MARCUCCIO , 
c po PIPPO. 

Mar. Signori, nce ne ralleramrao. 

Nin. De che ? 

Pul. Mo mo farranno la festa a D. Pangra- 
zio , e buje cadarrite dinto a lo nnietto. 

Nin. Zitto zi ! C cca comparisce D. Pippo ) 
Che te faie asci da la vocca? Io sarria despe- 
rata si D. Pangrazio avesse da soffrì scliitto 
no dolore de capo. LI 1 aggio voluto bbe ne 
comme a paté, e lo voglio sarvà, sibbè nce 
avesse a spennere tutta la rrohba che tengo. 

Pip. E lo cielo ha da benedì sti belle senti- 
miente de figlia. ( asciult annose lo sudore ) 

Nin. Uh! D. Pippo! 

Pip. Avimmo bone notizie. 

Pul. E sentimmo sentì. 

Mar. Jate decenno. 

Pip. Io aggio fatto de tutto pe ffà conoscenza 

co lo Capitanio angrese ; e pe Ile mettere 
’nbuono aspetto D.Pangrazio, e D. Ciomma. 

Ni». Ebbiva ! te nne songo obbregata. 

Pip. L’ Angrese parte pe cchello ch’ha saputo 
da me , parte pe cchello eh’ ave appurato 
pe na lettera che 11’ ha data D* Ciomma, 
s’è miezo miezo persuaso della nnocenza 
de D. Pangrazio. 

Pul. ( Vi che ciuccio ! ) 

Pjp. Ma non voleva ritira la querela da lo 
Jodice , pe ccausa de lo danno fatto a la 
casa Triemmolo, falluta pe mancanza de le 
ccambiale che isso non presenta je. . . 

Nin. Ma D. Pangi’azio , non sapeva niente 
de chesso... e io pe darlo libberà , so 
ccontenta de spartere quanto tengo co l’a- 
rede de sso mercante falluto. 

Pip. Spartere ! 

Nin. Ched’ è non va buono ? Quanno Ile dò 
la mmetà de la rrobba, sso figlio se potar- 
ria contenta. 

Mar. Sicuramente. Lo ttrova nterra. 

Pul. Marcii , mo sì ciuccio ! 

Nin. E pecchè ? 

Pul. Pecchè sso figlio vorria n’ auta cosa. 

Pip. Gtiorsì , vorria chella mano. . . vorria 
essere lo marito , lo schiavottiello vuosto. 

Nin. Leva lè !... Mme faccio maraveglia che 
tu mme faje ss’ addimmanna accossl stram- 
palata ! ( Chisso tene ancora ncapo Betti- 
na ! ) ( s’ arraggia ) 

Pip. Io mme credeva . . . 

Nin. Che io fosse capace de dà la mano a 
chi non ca nosco ? 

Pip. Non lo canusce!... E ssi foss’ io chil- 
lo ?. . . (" altiero ) 

Nin. Tu ! ( allegra ). 

Pul. Gnorsì , D. Pippo , è D. Pippo Triem- 
molo ... 

Pip. Che sta tremmanno pe la paura d’ esse 
scartato . . . 

Nin. ( Che priezza ! ) 

Mar. Niente paura. La Signorina squaqui- 
glia d’ ammore pe buje. Io sono stato il con- 
fidente delle sue pene. 

Pip. Pozzo lusingarme ?... 

Nin. Ma voglio primma lo consenzo. . . 

Pip. De D. Pangrazio ?. . . Mme l’ha già 
dato , e io 11’ aggio dato a lo Capitanio , 
e lo Capitanio Tha dato lo Jodece. . .’ e lo 
Jodice. . . ( se sente no sparo dinto ). 

Mar. Che ssò ssi tricche tracche ? 

Pul. Qua piccirillo se spassa. 

SCENA XII. 


D. CESARE , e li stisse. 


Ces. Allegramente , allegramente; nce avim- 
mo portata la poglia. 

Pel. D. Cè , co ssalute ! li guagliune te spa- 
rano li tricche traccile appriesso ! 

Ces. Avite ntiso 11’ arteGzio ? Nce aggio jet- 
tate tre doppie. Io pe l’amice accossl son- 
go. Quanno nc 1 è festa nce spenno lo tuppo 
pe lloro. Mo mo sentarrite lo riesto. Stanno 
preparate treciente masche pe ghionta. 

Nin. E pecchè? 

Ces. P’ accompagna 11’ entrata de D. Pan- 
grazio. . . 

Nin. È stato liberato?.. Che consolazione bene 
mio ! 

Pip. Non te l’aggio ditto ? 

Pcl. Lasseme avvisa D. Ciomma... sa che 
buono rialo mm’ attocca ! ( s' abbija ) 

Mar. Se ! ca io sò cciunco. ( votta Pulece- 
nella , e trasc isso primmo ) 

Ni». Ne , D. Cè , tu comrae 11’ aje saputo ? 

Ces. Vi che addimmanna ! Se io aggio fatto 
tutto ? 

Pip. Tu ! 

Ces. Figlio ! e che nc’ ha voluto pe scapa- 
cità chili’ Angrese ! Aggio fatta la scum- 
ma mmocca ! Ma doppo trej’ ore de pero- 
razione , e pe grazia de chessa. (la spataj 
te 11’ aggio fatto n’ agniento. Po co qua- 
ranta testimonie a difesa .... 

SCENA URDEMA, 


Tutte ; H* uno dopp’ all’ autro. 

Men. Mo vene, mo vene... ( striìlanno ) 

Bet. Sta saglienno le grade. 

Pie. D. Cè , e li masche ? 

Ces. Se sarranno sparate. 

Col. Signori , la causa è binta. Io aggio fatto 
tutto. 

Bet. E eh isso pure ha fatto tutto 1 

Nin. Ebbiva , Colantonio ! Chiammammo la 
gnora. 

Pul. Eccola cck. 

Mar. Chiagne pe 1’ allegrezza. 

Aks. Mme pare n’ assequia . . . n’ ossessa. 

'Tutti. Mo vene , mo vene ! 

( allo stisso tiempo esce D. Ciomma da na 
parte , D. Pangrazio dall ' anta ; e ss’ ab- 
bracciano. Quatro ). 

Col. Che commovente spettacolo 1 

Nin. ( abbracciamo lo Capitanio ) Gnore zio 

mio ! m 1 arricordarraggio de s’ azzione pe 
mmente campo! E ssi perdiette lo gnore, 
vuje ne farrite le bece. 

Cap. Mi son persuaso che questa buona gente 
non colpo alla morte del padre tuo ; che 
il tuo amante sia veramente un giovine 
virtuoso ed onesto , e perciò son contento 
di avervi fatti tutti felici. Ecco come mi 
son vendicato ! ( a D. Ciomma ) 

Tutti Ebbiva lo Capitano. 

Ans. Ebbiva lo Capitone. 

Pul. D. Pangrà, isso t’ha libberato... 

Pan. Avria fatto meglio de non me mette a 
lo ffrisco. 

Cap. Allora io non conosceva la lettera di Mi- 
stris Subtenell , per la quale ho avuto certe 
pruove* della vostra innocenza; e poi do- 
veva una riparazione al fallimento cagio- 
nato al socio del mio defunto fratello. 

Pip. E ssa riparazione è già fFatta. 

Pul. Gnorsì , ave arreparato... 

Cap. Siete sposo di mia nipote ? Io ve ne 
ho dato il consenso, e ne godo sinceramente. 
Voi che siete un giovine pieno di onore, 
e di probità meritavate questa fortuna. 

Nin. La fortuna è mia. E po lo gnore mme 
l’avea destinato. 

Bet. ( Eppure nce aggio gusto ) 

Cap. Io mi ricorderò di voi. Non ho figli , 
ho molti beni... 

Bet. Nè Signò , e pecchè non ve state co 
nnuje ? 

Cap. ( la guarda con compiacenza ) Con voi? 
Ci penserò. 

Pan. Accossì ve potria perdonò lo bello com- 
primiento che mm’ avite fatto. 

Col. D. Pangrà , mo è troppo. Pe poco 
tiempo che site stato in riposo , nne site 
asciuto co tanta grolia. 

Ces. Avite fatta n’ ovazione. 

Pan. LI’ ova li’ aggio fatte Uà dinto. 

Ciò. Avasta non se ne parla cchiù. 

Nin. Ne , Gnorezi , avite pensato a chello 
che v’ha delitto Bettina ? 

Cap. Bettina ! ( la guarda ) 

Ces. Ve starrite co nnuje ? Vi giuro che chiù 
non ve lasso de pede. Io sarò vostro cam- 
pione. 

Pul. Pe llampione sa quanto vale D. Cesarei 

Tutti. Capita , stateve. 

Bet. Facitece sto piacere. 

Col. Ve lo decimmo de core. 

Ans. E io ve pozzo stennere... n’ atto au- 
to... autunno... autentico... 

Cip. Ebbene mi resterò. Tra napolitani così 
buoni , ed affezionati solamente potrò viver 
felice. 

Tutti, (lo mettono mmiezo ) Ebbiva! Ebbiva. 


( Cala subito lo Sipario J. 


SCOMPETURA DE LA COMMEDDIA. 

